Kenapa Noh Hujan Ungkap ‘Pergi Mampus Haqiem Rusli’?

Baru-baru ini Noh Hujan telah tampil dengan persembahan penuh bertenaga namun satu ungkapannya ketika persembahan tersebut telah menjadi perhatian warga laman sosial dan pastinya penyokong setia Haqiem Rusli kurang senang dengan perkara tersebut.

Dalam persembahan tersebut, Noh telah menyebut – pergi mampus Haqiem Rusli – dan disambut dengan sorakan peminatnya. Melalui ‘perbalahan’ di laman sosial, penyokong Noh menyatakan apa yang dinyatakan Noh ketika itu hanyalah gurauan semata.

Namun perkara ini turut menerima reaksi berbaur dari kalangan netizen kerana menyifatkan apa yang diluahkan oleh Noh itu adalah kasar selain ada yang mempertikaikan penampilan dan perlakuannya pada persembahan itu dengan gelaran haji yang dibawanya.

Bagaimanapun, Noh sebelum ini turut pernah bersuara ketika Haqiem masih panas dengan isu depresi yang didakwa hanyalah untuk melariskan album terbarunya.

Malah berkaitan isu depresi Haqiem sebelum ini, ramai rakan artis yang turut menyuarakan pandangan agar tidak mempermainkan isu sensitif tersebut demi promosi album. Apa pun, pastinya Noh mempunyai jawapan tersendiri mengapa dia bertindak sedemikian pada persembahannya itu.

Mungkin gimik Noh, manalah kita tahu bukan? Nabila Rusli ada gimik, Haqiem Rusli ada gimik, Daiyan Trisha ada gimik, apa salahnya artis lain pun nak buat gimik juga’kan? (rtky/s)


“Fasha Pakai Baju Paras Dada Macam Mintak Kaki”

Bergelar seorang selebriti bukanlah mudah. Selain sentiasa terlihat sempurna di mata peminat namun dalam masa yang sama terpaksa berhadapa dengan haters. Bagaimanapun mana mungkin mahu diri kelihatan sentiasa betul setiap masa ditambah pula dengan kebebasan netizen melemparkan cacian.

Baru-baru ini Fasha Sandha telah memuatnaik screenshot seorang warga laman sosial yang tidak berpuas hati dengan penampilan Fasha yang seksi selain turut mmenyelitkan ayat-ayat yang turut membuatkan pelakon wanita tersebut bengang.

Bagaimanapun tindakan Fasha tersebut menimbulkan perbalahan di bahagian komen. Ada yang menyokongnya dan ada juga yang menyatakan bahawa Fasha tidak adil kerana tidak memuatnaik semua komen yang menempelaknya berpakaian seksi dan bukannya hanya mejadikan wanita bertudung sebagai sasaran.

Begitulah kehidupan sehari-hari di laman sosial. Bukan mudah untuk memudahkan hati semua orang dan juga bukannya semua orang mempunyai isi hati yang berbeza. Jalan mudahnya, jika tidak suka dan sakit mata memandang, unfollow sahaja dan jika tidak suka dikecam, tutup saja bahagian komen.

Penat untuk mengharapkan penghargaan dan pujian sesama manusia. Lebih baik fokus kepada perkara yang lebih bermakna dan hiraukan saja kecaman. (rtky/s)


Gosip Sudah Bercerai, Vanidah Imran Tak Kuasa Layan

Memetik laporan mStar Online mengenai sebuah ruangan gosip sebuah akhbar mingguan baru-baru ini, pelakon Vanidah Imran turut dilanda gosip mengenai kisah rumahtangganya yang didakwa sudah pun berakhir. Bagaimanapun Vanidah mempunyai jawapan tersendiri bagi dakwaan tersebut.

BACA: Mufti Perak Saran Vanidah Imran, Rashidi Ishak Rujuk Pejabat Agama

“Kami berdua pilih untuk tidak mengulas mengenainya. Tidak kuasa hendak layan nanti lebih panjang,” jelasnya kepada portal berita tersebut. Khabar angin mengenai status hubungan pasangan ini mula menjadi perhatian apabial mereka dilihat ke Mahkamah Rendah Syariah Kuala Lumpur pada 9 Ogos lalu.

Melalui berita mStar juga, pasangan ini didakwa sudah berpisah cara baik dan segala hak penjagaan anak diserahkan kepada Vanidah.

Vanidah dan suaminya, Rashidi diijabkabul pada Oktober 2000 dan dikurniakan dua orang cahaya mata iaitu Mikhail Imran dan Maryam Rashika. (rtky/s)


Aksi Makan Bersuap Izreen Azminda, Suami Jadi Perhatian

Nampaknya rumah tangga pelakon sensasi Izreen Azminda dan pemuzik Ude Wahid masih lagi menjadi perhatian dan bualan netizen walaupun kontroversi melibatkan suami dan bekas madunya, Intan Liana sudah pun reda.

Namun baru-baru ini, nama Izreen sekali lagi menjadi perhatian apabila dia memuat naik video  menunjukkan betapa manja suaminya sehingga makan pun mahu isteri tercinta suapkan.

Namun seperti biasa video tersebut dikritik oleh netizen yang mengatakan Izreen sengaja meraih perhatian dan mahu menunjuk kemesraan mereka suami isteri. Tidak kurang juga ada yang meluahkan rasa menyampah dan meluat. Maklumlah, masyarakat Malaysia terutama golongan wanita memang pantang mengenai isu perampas.

Bagaimanapun, mungkin sudah masak dengan perangai netizen, sehingga kini Izreen masih lagi menutup ruangan komen.

Kalau ikutkan tiada salahnya untuk Izreen kongsikan aksi mesra mereka, namun mungkin netizen sendiri masih tidak boleh lupakan kontroversi mereka sebelum ini.


“Siapa Kata Hantu Kak Limah Lawak Kosong & Bodoh?”

Baru-baru ini timbul spekulasi dan menjadi topik hangat netizen di media sosial mengenai kutipan filem tempatan Hantu Kak Limah jauh lebih tinggi berbanding filem Pulang yang turut ditayangkan dalam masa yang sama.

Filem pulang meraih RM1 juta lebih dalam seminggu, manakala Hantu Kak Limah berjaya mengutip RM9 juta dalam tempoh empat hari sahaja.

BACA: Baru 4 Hari, Hantu Kak Limah Pecah Rekod Kutip RM9 Juta

Ada di kalangan netizen tertanya-tanya mengenai selera penonton sama ada merka mahukan filem yang berkualiti atau sekadar filem yang memaparkan hiburan kosong sahaja.

Berikutan isu tersebut, seorang pengguna Twitter ini tampil dengan hujah beliau dengan mengatakan filem Hantu Kak Limah mempunyai isi tersirat yang ramai tidak tahu dan tidak hanya mempersembahkan lawak bodoh seperti didakwa sesetengah pihak.


Didakwa Muflis, Ada Pihak Cuba Jatuhkan Elfira Loy?

Gara-gara sekeping foto notis muflis yang tertera nama Elfira Loy, ia sekaligus menimbulkan pelbagai persoalan dari netizen adakah benar pelakon itu dididakwa sudah bankrap.

Tidak mahu spekulasi liar mengenai dirinya terus diperkatakan netizen, Elfira tampil menjelaskan tentang isu tersebut menerusi Instagramnya.

Dakwaan tersebut disangkal oleh Elfira dan memberitahu ada pihak cuba menjatuhkan dirinya dengan pelbagai cara termasuklah sanggup menyebarkan fitnah.

Bagaimanapun, Elfira dilihat tidak mudah melatah dengan fitnah tersebut dan menganggap setiap dugaan membuatkan dirinya lebih matang, serta hanya mampu mendoakan yang terbaik.

Sabarlah Elfira, mungkin mereka yang cuba menimbulkan fitnah tersebut tidak senang duduk melihat orang lain bahagia.


“Tiada Anak Tak Bermakna Kami Tidak Bahagia”

Meskipun perkahwinan yang dibina bersama vokalis Hujan, Noh sudah memasuki usia tujuh tahun, penyanyi Mizz Nina memberitahu walaupun tidak mempunyai zuriat, tidak bermakna kehidupan seseorang itu tidak sempurna.

Kata Mizz Nina lagi, kebahagiaan tidak bergantung kepada memiliki keluarga yang lengkap kerana matlamat hidup manusia di dunia ini adalah untuk mengejar akhirat.

“Kalau kita tidak punya anak, tidak berkahwin dan sebagainya tidak bermakna kita tidak bahagia. Kita harus bersyukur dengan apa yang kita ada dan boleh mencari bahagia dengan cara lain yang memfokus kepada akhirat.

“Apabila masih tidak ada anak, saya dapat memfokus kepada kerja-kerja kemanusian dan majlis-majlis keilmuan yang saya anjurkan,” katanya kepada Utusan Online.

Bagaimanapun, Mizz Nina memberitahu dia tidak pernah berputus asa untuk menimang cahaya mata dan pernah menjalani teknik rawatan persenyawaan in-vitro (IVF) untuk mendapatkan zuriat.

“Saya pernah menjalani rawatan IVF tidak lama dahulu namun belum ada rezeki kami. Pada awal perkahwinan, memang ada rasa sedih bila ditanya soal anak tetapi apabila semakin mendalami Islam, perkara ini membuka mata kepada pelbagai hikmah Allah,” katanya.


Rakam Filem Di Pawagam, Vivy Yusof Dikecam Teruk

Sebelum ini usahawan terkenal Vivy Yusof pernah meluahkan rasa kecewanya apabila ada pihak tidak bertanggungjawab didakwa menjual telekung tiruan jenama ‘dUCk’ dari Vietnam demi mengaut keuntungan.

Namun sejak semalam, nama Vivy Yusof menjadi bualan netizen di media sosial apabila beliau memuat naik sedutan filem Crazy Rich Asian menerusi Insta Stories.

Pendedahan tersebut dibuat oleh seorang pengguna Twitter yang mengatakan sedutan filem tersebut dalam berbentuk video dan bukannya gambar. Katanya lagi, larangan merakam di dalam pawagam adalah peraturan mudah tapi masih ramai orang diluar sana yang tidak boleh mengikutinya.

Seperti sudah dijangka, perkongsian tersebut mendapat pelbagai reaksi dari netizen yang meluahkan rasa kecewa mereka dengan tindakan Vivy yang dikatakan tidak menghormati hasil kerja orang lain.

Ada juga yang mengatakan Vivy seorang yang cakap tak serupa bikin kerana perbuatannya itu juga sama seperti mencetak rompak. Tidak kurang juga ada yang mengatakan Vivy cuba mencetuskan kontroversi untuk meraih perhatian ramai.

Bagaimanapun, posting tersebut sudah pun dipadam daripada Insta Storiesnya, namun ada dikalangan netizen meminta agar Vivy dikenakan tindakan memandangkan beliau bukan sahaja membawa status sebagai selebriti malah ikon usahawan terkemuka.


Sudah 3 Tahun Tak Jumpa, Nabila Huda Akui Rindu Bapa

Beberapa bulan lalu, pelakon Nabila Huda memuat naik luahan hatinya di Insta Stories mendakwa dia pernah dipukul dan dihalau rumah oleh seorang individu. Nabila juga turut membidas tindakan wanita berkenaan yang didakwa telah memalukannya di khalayak ramai. Rata-rata netizen yang membaca status tersebut mengatakan ia seakan ditujukan kepada ibu tirinya

Baru-baru ini, Nabila mendedahkan hubungan dengan bapanya, Amy Search dingin sejak beberapa tahun lalu dan mengakui sudah tiga tahun tidak berjumpa.

“Anda sendiri tahu bagaimana hubungan saya dengan papa, bukan? Dari dulu hinggalah sekarang, masalah kami tidak pernah selesai. Sama ada ia akan pulih atau kekal begitu sahaja, saya sendiri tidak pasti. Apapun doakan sahaja yang terbaik buat kami.

“Jujurnya, saya mengaku sangat rindukan papa. Sangat-sangat rindu. Sudah tiga tahun saya tidak berjumpa dengannya,” katanya kepada BH Online.

Bagaimanapun, Nabila enggan mengulas mengenai apa yang berlaku antaranya dengan ibu tirinya itu demi menjaga hati ramai pihak.

“Saya memang sudah tawar hati dengan apa yang berlaku. Jujurnya saya enggan lagi bercakap mengenai soal ini dan biarlah ia terhenti di situ. Saya bukannya muda lagi dan banyak hati yang perlu saya jaga terutama keluarga sebelah suami,” katanya.

Apa pun diharap masalah antara mereka dapat diselesaikan dengan cara baik. Hubungan anak beranak tetap tak akan putus. Bak kata pepatah, air yang dicincang tidak akan putus.


Netizen Tanya Alicia Amin Memang Tak Suka Pakai Bra Ke?

Nampaknya isu melibatkan acara fesyen terkemuka iaitu KLFW 2018 yang berlangsung baru-baru ini masih belum reda apabila model kontroversi, Alicia Amin dikatakan tidak memakai bra ketika menghadiri pertunjukan fesyen tersebut.

Menerusi Instagram miliknya, sekeping gambar yang dimuat naik oleh model tinggi lampai itu mencuri perhatian netizen apabila baju yang dipakai olehnya seakan-akan menampakkan bahagian yang tidak sepatutnya.

Namun ada segelintir netizen beranggapan bahawa rekaan baju berkenaan seolah-olah memberi ilusi terhadap apa yang dilihat amai.

Namun, menerusi komen yang diberikan, rata-rata netizen dan pengikutnya memuji penampilan model berkenaan.


Alami Tekanan Mental, Hafiz Hamidun Jumpa Pakar Jiwa

Sebelum ini, penyanyi nasyid Hafiz Hamidun dilihat seperti tidak mahu kongsikan tentang kemelut perkahwinannya yang dihadapi tahun lalu, namun dia mendedahkan sejarah tersebut cukup mengganggu emosinya sehingga merasakan dirinya bagai separuh gila.

Menurut Hafiz, krisis rumah tangga dengan bekas isterinya, Joy Revfa, menyebabkan berat badannya turun mendadak, malah dia mendakwa tidak mampu melelapkan mata, hilang selera makan dan alami depresi selama enam bulan sehingga terpaksa meminta bantuan pakar untuk mententeramkan jiwa.

“Saya hanya manusia biasa dan memerlukan bantuan psikologi. Saya bukannya orang bijak pandai yang tahu semua perkara. Alhamdulillah, ramai yang membantu saya bertemu beberapa pakar supaya lebih tenang dan tidak berputus asa dengan ujian yang menimpa.

“Saya tidak mahu menjadi manusia yang berputus asa sehingga menjejaskan kesihatan. Bagi saya, tidak semestinya dalam keadaan salah, kita tidak boleh memperbetulkan kesilapan. Itulah juga pelajaran yang saya terima. Dan, tidak selamanya kita betul dan orang lain salah,” katanya kepada BH Online.

Katanya lagi, ramai yang mengatakan bahawa dia tidak terkesan dengan kemelut perkahwinannya itu, namun mereka tidak tahu apa yang dihadapi olehnya yang bukan saja menyebabkan mengalami tekanan mental, malah kerjaya dan perniagaannya turut terganggu.

“Siapa kata saya tidak terkesan dengan apa yang berlaku? Orang tuduh saya suami enam hari, tidak mampu memberikan nafkah batin, tak bertanggungjawab dan lebih buruk, dituduh sebagai golongan ‘kunyit’.

“Kesan buruknya bukan saja pada jiwa, tetapi kerjaya dan perniagaan. Saya mengambil masa selama enam bulan untuk menghilangkan tekanan mental dan fizikal. Lebih beri tekanan, banyak tawaran projek terbatal pada saat akhir. Saya tahu, kebanyakan penganjur menghormati masalah saya hadapi, tetapi soal kerjaya dan peribadi tiada hubung kait. Saya terima dan reda dengan ujian Allah ini,” katanya.

Bagaimanapun Hafiz memberitahu dia tidak pernah menutup pintu hatinya untuk bercinta lagi dan tetap mempunyai keinginan untuk berkeluarga serta memiliki anak suatu hari nanti.


Patutlah Neelofa, Zahirah Dan Ayda Jebat Tergila-Gilakan Sangat, Canggih Rupanya

Selepas pelancaran Oppo Find X baru-baru ini, kini Oppo Malaysia sekali lagi mengeluarkan satu produk yang menarik perhatian selebriti terkenal tanah air.

Kecanggihan Oppo F9 yang memukau, membuatkan selebriti seperti Ayda Jebat, Neelofa, Zahira Macwilson dan Elfira Loy jatuh cinta pandang pertama dengan setiap perkara yang dimiliki oleh telefon keluaran terbaru Oppo ini.

Yalah mana tidaknya sebagai seorang selebriti terkenal semestinya ingin berkongsi gambar bersama peminat melalui media sosial dan Oppo F9 buatkan mereka ‘cair’ dengan setiap gambar yang di ambil.

Nak tahu apa yang hebatnya Oppo F9 ini? Jom ketahui 4 kelebihan Oppo F9.

Pastinya Oppo F9 ini turut digemari oleh peminat setia kaki travel yang sentiasa ingin merakamkan memori terindah mereka ketika melancong.

Seperti mana yang dilakukan Neelofa apabila melancong ke tempat orang. Bukan Neelofa sahaja tau yang sentiasa menjadikan Oppo F9 sebagai telefon pintar kegemarannya.

Zahirah Macwilson, Ayda Jebat dan Elfira Loy juga gemar dengan telefon keluaran terbaru Oppo ini. Mana tidaknya, Oppo F9 ini dapat mempercepatkan lagi proses pengecasan yang lebih pantas daripada pengecasan biasa.

Jika anda perasaan selebriti-selebriti terkenal ini sering berkongsi gambar mereka setiap detik tanpa risau keadaan beteri telefon.

Tambah lagi, mereka merupakan seorang selebriti yang sentiasa sibuk dalam hal kerjaya untuk membalas email, berkongsi gambar bersama perminatnya dan sebagainya.

Menarik lagi, Oppo F9 ini boleh membuat panggilan selama 2 jam hanya dengan tempoh pengecasan 5 minit sahaja.

Cuba bayangkan bagaimana pantasnya pengecasan Oppo F9 dilakukan disebabkan ia memiliki VOOC Flash Charge.

Bukan itu sahaja tau, telefon pintar keluaran Oppo ini juga mempunyai lima lapisan perlindungan di setiap litar voltan yang terdapat di bahagian dalamnya.

Lebih menarik, anda juga boleh menggunakan telefon semasa pengecasan dan tidak perlu mematikan telefon semasa charge hanya untuk mempercepatkan proses pengecasan seperti telefon lain.

Ternyata Oppo F9 merupakan satu keluaran yang unik apabila memiliki rekaan skrin berbentuk titisan air ( waterdrop) seperti air terjun.

Dilengkapi dengan skrin yang mempunyai takuk berbentuk air yang diletakkan di bahagian kamera hadapan, rupa yang agak sama dengan Essential Phone ini mampu membuatkan anda terpegun dengan kehebatanya.

Ini juga menjadi salah satu sebab Neelofa mengemari Oppo F9 kerana ianya mempunyai nisbah skrin kepada rangka yang amat tinggi iaitu 90.8%.

Hadir dalam tiga warna kemasan Starry Purple, Twilight Blue dan Sunrise Red.

Sunrise Red yang menjadi kegilaan Neelofa kerana ianya melambangkan semangat keberanian dan keyakinannya sebagai seorang selebriti.

Twilight Blue mengetengahkan kemasan pada bahagian belakang seperti kelopak bunga, manakala Starry Purple pula memiliki kemasan seperti bintang di langit.

Jika dibandingkan dengan telefon pintar keluaran Oppo sebelum ini, Oppo F9 merupakan model pertama siri F yang hadir dengan teknologi dwi-kamera dibahagian belakang.

Memiliki 16mp+2mp di bahagian kamera belakang melengkapkan lagi gambar anda menjadi persis seorang model. Bukan itu sahaja, ia juga memiliki mod artistic portrait pada kamera belakang.

Tidak ketinggalan kemera bahagian hadapan juga hadir dengan 25mp yang dilengkapi dengan mod A.I. dan Beauty 2.1.

Ini juga boleh dianggap sebagai pasukan makeup Neelofa. Yalah mana tidaknya sebagai seorang selebriti seharusnya ia ingin kelihatan menawan dan sentiasa cantik.

Jadi dengan kehadiran dwi kamera Oppo F9 ini melengkapan lagi gambar selfie Neelofa dan tidak ketinggalan juga menjadi kegilaan Zahirah Macwilson, Ayda Jebat dan juga Elfira Loy.

Dimana mereka sentiasa menjadikan telefon pintar Oppo F9 sebagai rakan baik mereka ketika selfie.

Tidak ketinggalan dengan teknologi yang membantu gambar anda kelihatan lebih cantik dan tepat pada kedudukan dalam gambar, Oppo F9 hadir dengan lima teknik pencahayaan.

Antaranya Bi colour light, Natural light, Feature light, Rim light, dan Portrait light.

Setiap pencahayaan yang terdapat pada Oppo F9 ini memiliki fungsinya yang tersendiri yang akan membantu memberi pencahayaan warna neon pda wajah, mecerahkan kulit untuk menjadikan gambar lebih jelas dan sekaligus menjadikan gambar selfie anda lebih cantik dan semulajadi.

Oppo F9 yang bakal dilancarkan 16 Ogos ini akan memberikan anda hadiah yang lumayan sekiranya anda berkongsi secara langsung perasmian Oppo F9 daipada Facebook offical Oppo  sendiri.

Selain itu, anda juga boleh membuat tempahan (pre-order) telefon pintar Oppo F9 terlebih dahulu di laman rasmi Oppo.


Pakai Baju Sama, Netizen Dakwa Neelofa Tiru Fazura?

Sejak semalam kecoh di media sosial apabila pelakon dan pengacara Neelofa memakai busana yang diidamkan oleh pelakon Nur Fazura ketika diperagakan di KLFW 2018 baru-baru ini.

Sebelum ini menerusi Insta Stories, Fazura ada memuat naik gambar busana tersebut dan berhasrat untuk memilikinya. Kemudian, Neelofa dilihat memakai busana itu ketika mengacarakan program MeleTOP semalam.

Isu tersebut menjadi bualan hangat di media sosial dimana rata-rata netizen mengatakan ianya bukanlah satu kebetulan tetapi Neelofa seolah sengaja memakai baju yang sama untuk mendapatkan perhatian.

Ada juga netizen mengatakan Neelofa sengaja mahu ‘mencaras’ Fazura dan ‘try hard’ untuk meniru gaya isteri kepada pelakon Fattah Amin itu.

Bagaimanapun, Fazura sebenarnya telah menggayakan busana itu terlebih dahulu dan rata-rata mereka memuji Fazura kelihatan lebih menawan daripada Neelofa.

Apa pun mungkin benar ianya hanya sekadar kebetulan mereka memakai busana yang sama. Lagi pun, baju tersebut tidak pernah dinyatakan ianya direka khas untuk seorang selebriti sahaja.


Kontroversi Gimik KLFW, Ada Puak Mahu Jatuhkan Fazura

Nampaknya gimik model terbaring Nur Fazura di KLFW 2018 baru-baru ini masih belum selesai lagi apabila ada yang mendakwa Fazura menciplak idea Dries Van Noten, kemudian timbul pula dakwaan apabila seorang pereka fesyen dari Singapura yang bekerja di London, Ashley Isham mengatakan gimik tersebut telah dilakukan olehnya terlebih dahulu pada tahun 2014.

Menurut Fazura, kontroversi itu timbul berpunca daripada provokasi beberapa pihak apabila pereka fesyen itu mendakwa dia menerima kiriman video gimik pertunjukan fesyen jenama Fazura itu daripada ‘seseorang’.

“Ashley menghubungi saya pada tengah malam semalam dan memperkenalkan dirinya kepada saya.

“Katanya ada ‘seseorang’ yang telah menghantar video pertunjukan fesyen itu kepadanya dan dia menerima pelbagai mesej provokasi daripada beberapa pihak untuk menaikkan kemarahannya. Tanpa berfikir panjang, Ashley telah memuat naik status itu kerana sudah terlalu marah,” katanya kepada Suria Malaysia.

Bagaimanapun, pereka fesyen itu mengakui kesilapannya dan memohon maaf kepada Fazura di atas ketelanjurannya yang terlalu mengikut perasaan dan memberitahu bahawa fesyen itu bersifat universal.

Dalam pada itu Fazura berkata, dia tidak menafikan apa yang terjadi itu mempunyai unsur sabotaj dari pihak yang cuba mencari salah silapnya serta mahu menjatuhkannya.

“Saya harus mengakui sebagai manusia terdapat macam-macam hasutan serta perasan yang syaitan nak kita dihasuti dan tewas. Saya tidak nafikan perkara itu dan saya sedar ada sesetengah ‘puak’ yang sentiasa memerhatikan gerak geri serta mencari kesilapan saya.

“Mereka juga sering melakukan pelbagai provokasi serta cubaan-cubaan sabotaj untuk menjatuhkan saya”, ujarnya.

Fazura turut memberitahu dia terkejut apabila dituduh meniru idea gimik pereka feysen tersebut kerana dia tidak mengenali siapa sebenarnya Ashley Isham. Bagimanapun, Fazura mengakui gimik tersebut diinpirasikan daripada pertunjukan fesyen pereka antarabangsa, Dries Van Noten.


Fesyen Dikecam Teruk, Awal Ashaari Tutup Ruangan Komen

Baru-baru ini berlangsungnya Kuala Lumpur Fashion Week 2018. Semestinya, penampilan ikon fesyen pasangan popular Awal Ashaari dan Scha Alyahya sentiasa menjadi perhatian ramai. Ramai yang ternanti-nanti fesyen apakah yang akan digayakan oleh mereka.

Tidak mahu terus dihujani dengan komen negatif yang mengkritik penampilannya dan isteri, pengacara Awal Ashaari bertindak menutup ruangan komen di semua foto di Instagramnya ketika dia menghadiri acara tersebut.

Menurut Awal, dia tidak mahu memberi ruang kepada netizen yang seronok mengecam, mengkritiknya serta cuba menyebarkan kebencian.

Sebelum ini ada segelintir netizen mengkritik fesyen yang digayakan oleh Awal dikatakan tidak sesuai dengan usianya, malah caranya ‘catwalk’ di pentas peragaan juga tidak menjadi.

Penampilan Scha Alyahya juga turut dikritik apabila aksesori ‘tong sampah’ yang digayakan olehnya mengundang komen negatif netizen yang turut menyamakan perangai pelakon wanita itu juga seperti ‘sampah’.


Alvin Chong Cuba Elak Diri, Bimbang Ajak Emma Keluar

Ramai mengetahui hubungan rapat antara pelakon Alvin Chong dan Emma Maembong, sehinggakan ada yang mengatakan mereka mempunyai hubungan istimewa kerana saling membuat kejutan antara satu sama lain.

Bimbang orang sekeliling salah faham dengan keakraban mereka, Alvin mengakui takut untuk keluar dengan Emma Maembong walaupun mereka sekadar hanya sekadar kawan rapat sahaja.

“Kami pernah keluar bersama tetapi bukan berdua kerana turut ditemani pengurus serta rakan.Namun, tetap ada individu yang tidak peduli biarpun ada orang lain bersama kami.

“Asalkan nampak kami bersama, pasti ada salah anggap dan ingat kami bercinta,” katanya kepada Harian Metro.

Menurut Alvin lagi, dia mengambil pendekatan mengelak diri supaya tidak timbul masalah antaranya dengan Emma.

“Saya cuba elak diri kerana tidak mahu menimbulkan masalah di antara saya dan Emma. Oleh itu, saya bimbang mengajak dia keluar sekali lagi,” katanya.

Alvin dan Emma mula menjadi sahabat baik sejak membintangi bersama dalam drama Awak Suka Saya Tak dan mereka dikatakan hangat bercinta selepas hubungan Emma dan Kamal Adli putus.


Adam Corrie: Jangan Hina Anak Saya Di Instagram

Kehadiran cahaya mata dalam kehidupan rumahtangga pastinya sesuatu yang sangat dinantikan dan bagi pelakon Adam Corrie, jangka masa 10 tahun menunggu kelahiran anak sulung adalah saat terindah buat dia dan isteri.

Turut sama ingin berkongsi kegembiraan dengan cahaya mata, Adam turut mewujudkan akaun Instagram khas untuk anaknya – @adamfatehlee. Bagaimanapun sebagai bapa, dia juga mahukan sesuatu yang positif buat anaknya itu.

“Tak beriya sangat untuk wujudkan akaun Instagram anak cuma sekadar suka-suka. Ada orang follow alhamdulillah. Kalau tak ada tak mengapa. Cuma janganlah komen yang buruk-buruk ataupun nak hina anak saya”

“Ucaplah tahniah mahupun berikanlah doa, saya terima,” kongsinya kepada Sinar Harian.

Sementara itu, dia juga sempat berkongsikan saat cemas apabila menyambut kedatangan cahaya mata pertama yang dinantikannya sekian lama itu. Ini kerana, anaknya diam dan tidak bersuara sebaik dilahirkan.

“Tetapi selepas doktor sedut apa yang ada di dalam mulutnya itu, dia mula menangis. Allah sahaja yang tahu betapa gembiranya saya sehingga terus sujud syukur,” katanya lagi.

Adam Corrie memeluk Islam pada 13 Julai 2007 dan berkahwin dengan Fazema Mohd Fuad, 40, pada 2008. Apa pun, semoga kehadiran cahaya mata baru ini akan membuatkan keluarga mereka lebih ceria dan meriah. (rtky/s)


Gimik ‘Langkah Orang’, Fazura Dikecam Tiada Adab?

Baru-baru ini berlangsungnya Kuala Lumpur Fashion Week 2018. Pertunjukan fesyen oleh pelakon Nur Fazura antara yang paling menjadi perhatian apabila tampil dengan konsep lain dari yang lain serta menampilkan model berbadan gempal.

Rata-rata netizen memuji gimik persembahan Fazura yang dikatakan setanding pertunjukan fesyen antarabangsa sehinggakan penonton yang berada di situ semuanya berdiri dan teruja apabila melihat Fazura melangkah keluar.

Seperti sudah dijangka, pasti ada segelintir netizen melemparkan kata-kata negatif mengenai gimik tersebut dengan mengatakan Fazura bertindak kurang ajar kerana melangkah badan model yang sedang terbaring di atas pentas.

Ada dikalangan netizen mengkritik fesyen yang digayakan oleh Fazura yang dilihat seperti ahli gusti. Tidak kurang juga ada yang mengatakan disebabkan tindakan Fazura itu, nama suaminya, Fattah Amin turut terkena tempias.

Susah betul jadi selebriti, semua benda akan dipandang negatif. Fikir positif, mungkin betul apa kata netizen tiada ruang disitu dan jika betul mahu bertindak kurang ajar, Fazura dah langkah badan atau kepala setiap model.


Sanggup Habiskan RM45k Ubah Wajah Seperti Hael Husaini

Memang beruntung betul jika memiliki wajah seiras selebriti popular. Sebelum ini, seorang lelaki menjadi perhatian ramai apabila wajahnya dikatakan mirip pelakon Syafiq Kyle. Kali ini seorang lelaki ini popular kerana wajahnya seiras penyanyi Hael Husaini.

Lelaki tersebut Adam Zainee mengakui telah melakukan pembedahan di bahagian rahang kiri dan kanan, mencucuk botok untuk menaikkan pipi, membuat hidung, dagu dan bibir yang menelan belanja sebanyak RM45 ribu untuk mendapatkan wajah seperti Hael.

Menerusi Instagram, Adam turut kongsikan gambarnya meniru aksi Hael Husaini. Turut dikongsikan gambar wajahnya yang asal dan rata-rata netizen terkejut dengan perubahan ketara selepas pembedahan tersebut.

Namun seperti biasa perkongsiannya itu menimbulkan rasa kurang senang dikalangan netizen yang mengatakannya tidak bersyukur dengan ciptaan Tuhan. Tidak kurang juga ada yang mengatakan Adam bangga dengan dosa yang dilakukan kerana tidak ada perasaan malu untuk kongsikan kisahnya itu kepada umum.

Mungkin tidak tahan dikecam, Adam kemudian membalas komen-komen netizen dengan sindiran pedas.

Namun tidak dapat dipastikan sama ada wajah mirip Hael itu adalah hasil dari pembedahan ataupun memang iras semula jadi. Tetapi jika benar dia melakukan pembedahan, mengapa dia memilih wajah Hael Husaini? Mengapa tidak David Beckham?


Bapa Tetak Anak Kandung Sampai Mati

Seorang kanak-kanak lelaki berusia lima tahun maut di tetak bapa kandungnya ketika mangsa sedang tidur di kediaman milik keluarganya di Flat Puchong Permai, kira-kira jam 5.45 petang Isnin.

Menurut Ketua Polis Daerah Subang Jaya, Asisten Komisioner Mohamad Azlin Sadari, mangsa yang dipercayai ditetak sebanyak tiga kali di bahagian kepala dan pengelangan tangan kanan disahkan meninggal di lokasi kejadian.

Tambahnya lagi, bapa mangsa berusia 35 tahun yang bekerja sebagai seorang rela itu menetak anak kandungnya dengan menggunakan sebilah parang.

“Selepas membunuh mangsa, suspek dikatakan meletakkan mayat anaknya di luar pintu rumah dan dia mengurung diri di dalam.

“Polis yang menjalankan siasatan mendapati mangsa sebenarnya adalah mangsa pembunuhan selepas menemui kesan tetakan pada kepala dan pergelangan tangan kanannya,” katanya kepada Berita Harian.

Suspek juga mengakui membunuh anak kandungnya, selepas mendakwa dia mendengar suara ghaib yang meminta untuk membunuh anaknya sendiri.

“Siasatan mendapati suspek adalah peminum tegar air ketum selain saringan ujian air kencing mendapati dia positif dadah jenis Methamphetamine (syabu).

“Suspek sudah pun ditahan dan kita turut menemui parang yang digunakan dalam kejadian itu. Kes dianggap selesai,” tambahnya.


Video Saiful Apek Buat Pencinta Kucing Menangis

Hati mana yang tidak sebak apabila haiwan kesayangan yang sudah sekian lama menjadi peneman tidak lagi dapat diselamatkan. Perkara tersebut turut menerima pelakon dan pelawak Saiful Apek. Jujurnya, bagi pencinta kucing, saat ‘perpisahan’ sebegini adalah sesuatu yang sangat memilukan.

Menurut kenyataan Apek di Instagram, kucingnya menghidap Feline Infectious Peritonitis (FIP) atau radang selaput rongga perut dan dada pada kucing. Malah perkongsian pemilik haiwan comel ini di ruangan komen juga turut mendedahkan penyakit tersebut merupakan salah satu sebab mengapa kucing terpaksa ‘direhatkan’ buat selama-lamanya.

“Sekecil-kecil nyawa yang banyak mengajar erti kebesaran Penciptanya. AGER (Tiger) telah dijemput Allah pada 9.8.2018 (8 malam) Hospital Vet UPM Serdang, kerana menghidap F.I.P yang mengakibatkan berbagai-bagai penyakit kronik yang terlalu menyakitkan”

“Terima kasih pada semua doktor-doktor dan petugas-petugas di sana kerana telah buat habis baik, melayan dan menganggap AGER sebagai ahli keluarga, sepanjang di sana. Dan juga pada mereka (khususnya pencinta-pencinta kucing) yang tak putus-putus mendoakan AGER. Namun perancangan Allah lebih hebat,” luahnya.

Setiap yang hidup pastinya akan pergi dan mungkin satu hari nanti Apek akan ditemukan pula dengan kucing lain sebagai pengganti. Kami kongsi sikit video Apek mengucapkan kata-kata akhir pada kucingnya. Sebak. (rtky/s)

A post shared by SAIFUL APEK ®™ ?? (@saifulapek) on Aug 10, 2018 at 3:52am PDT


Baru 4 Hari, Hantu Kak Limah Pecah Rekod Kutip RM9 Juta

Dasyat betul penangan filem Hantu Kak Limah ini dan khabarnya, filem ini dikatakan antara karya terlucu dan terhebat daripada pengarah Mamat Khalid. Mana tidaknya, dalam tempoh 4 hari, filem Hantu Kak Limah (HKL) telah memecah rekod dengan mendapat kutipan melebihi RM9 juta sehingga tayangan pada 12 Ogos.

Rekod ketiga ini menjadikan filem HKL sebagai filem tempatan pertama mendapat kutipan tertinggi selepas 4 hari ditayangkan. Sebelum ini, HKL mencipta sejarah apabila menerima kutipan tertinggi iaitu lebih RM650 ribu di hari pembukaan “sneak preview” pada 8 Ogos lalu, sekaligus memecahkan rekod dengan  kutipan mencecah RM1.8 juta pada hari pertama tayangan.

Malah jumlah pawagam yang menayangkan filem ini turut bertambah menjadi 137 pawagam di seluruh Malaysia dan Brunei. Buat peminat dan penonton di Singapura, anda boleh menonton di pawagam berhampiran mereka bermula 16 Ogos ini.

Filem terbitan Astro Shaw dan Infinitus Gold ini dibintangi oleh Dato’ Awie, Delimawati, Zul Ariffin, Uqasha Senrose, Ropie, Mus May, Sharwani, TJ Isa, Jue Aziz serta penampilan istimewa Erra Fazira dan Dato’ Seri Vida.

Ramai yang cakap memang tak berhenti ketawa dan kejung perut tonton filem ini. Siapa yang belum menonton lagi filem ini, tonton dulu trailer filem Hantu Kak Limah ini.


Guna Model Berbadan Gempal, Fazura Sindir Faezah Elai?

Baru-baru ini, persembahan koleksi pakaian pelakon Nur Fazura di Kuala Lumpur Fashion Week 2018 menjadi bualan ramai apabila tampil dengan konsep lain dari yang lain serta menampilkan model berbadan gempal.

Rata-rata netizen memuji gimik persembahan Fazura yang dikatakan setanding pertunjukan fesyen antarabangsa. Idea menggunakan model berbadan besar turut dipuji ramai kerana persembahan seperti itu hanya dapat dilihat diluar negara sahaja.

Model tersebut bernama Monalisa atau lebih dikenali sebagai Pom mendedahkan bahawa Fazura memilihnya sebagai model bukan kerana mahu memalukan dirinya. Sebaliknya ingin membuktikan pada mereka diluar sana bahawa isu ‘body shaming’ bukan bahan jenaka dan semua orang berhak dilayan sama rata.

Namun, ada juga yang mendakwa Fazura sengaja menggunakan model berbadan besar untuk memerli pelakon Faezah Elai mengenai isu ‘body shaming’ yang menjadi bualan ramai beberapa minggu lalu.

Dalam pada itu, menerusi Instagramnya, Pom mengucapkan terima kasih di atas sokongan dan kata-kata semangat yang diberikan padanya. Katanya, selepas menyertai pertunjukan fesyen itu, popularitinya naik mendadak.

Apa yang pasti, Monalisa membuktikan bahawa mereka berbadan gempal juga boleh jadi cantik dengan gayanya tersendiri. Semoga ianya menjadi semangat dan inspirasi buat mereka di luar sana untuk tampil lebih yakin.


Dulu Pernah Cukur Kening, Noorkhiriah Akui Menyesal

Selepas drama Nur melonjakkan namanya kembali, pelakon berbakat besar Noorkhiriah menjadi perhatian ramai terutama sekali di media sosial. Norkhiriah juga antara selebriti yang sering berinteraksi dengan pengikutnya.

Baru-baru ini, Norkhiriah mendedahkan dia pernah mencukur kening ketika zaman muda dan mengakui menyesal di atas tindakannya itu.

Menerusi Instagram, Norkhiriah menjawab soalan dari peminat yang bertanyakan sama ada pernah mencukur bulu dibahagian tersebut dan dia secara jujur mengakui pernah melakukannya.

Jawapan kena jujur & jujurnya sy tk marah..mmg pattern ckp camni..???

A post shared by  Noorkhiriah Ahmad Shapie (@khiriah17) on Aug 10, 2018 at 12:03am PDT

“Ya dik, dulu akak cukur kening akak. Tapi sekarang tak. Macam ni tengok, kening akak, dia memang tak nak tumbuh. Zaman akak jahiliah dulu memang akak cukur, but nowadays no more. No more cukur-cukur. Menyesal uols,” katanya.

Dalam pada itu, Nurkhiriah turut menjawab pertanyaan peminatnya mengenai sebab dia mengenakan hijab dan turut memberikan nasihat buat mereka yang mahu bertudung.

“Nyawa ni Allah punya! Apa Allah suruh buat, kita buat sebab tu baru akak sedar. Tutup aurat ni perintah Allah, moga istiqamah. Semua benda susah mula-mula tapi lama-lama kita akan biasa. Benda-benda kebaikan ni memang kena paksa,” ujarnya.


Feysen Nabila Huda Dikecam, Pakai Tudung Tapi Baju Seksi

Sekarang ini berlangsungnya acara Kuala Lumpur Fashion Week 2018. Setiap kali pertunjukan fesyen terbesar ini diadakan, sudah tentu fesyen dan gaya selebriti akan menjadi perhatian ramai.

Namun penampilan pelakon Nabila Huda yang mengenakan busana serba hitam dengan bertudung (scarf) mencetuskan sedikit kontroversi. Menerusi Instagram, Abil memuat naik gambarnya memakai busana tesebut beserta kepsyen mengatakan fesyen tersebut seperti zaman nenek kita dahulu.

Bagaimanapun rata-rata netizen tidak bersetuju dengan kepsyen tersebut dan ada yang mendakwa Abil seolah-olah mempersendakan agama. Namun Abil tidak hanya berdiam diri, sebaliknya dia membalas komen-komen netizen dengan sindiran pedas.

Namun ada yang memberikan nasihat secara berhemah dengan mengatakan tidak salah untuk berfesyen, namun sensitiviti agama perlu dijaga memandangkan setiap apa yang selebriti gayakan pasti akan menjadi ikutan ramai.

Mungkin bukan niat Abil untuk mempersendakan agama. Kalau diikutkan fesyen  ‘headscarf’  ini sememangnya popular di negara barat. Bagaimanapun, mungkin Abil sendiri boleh mengambil teguran yang diberikan jika kena pada gayanya.


Dulu Diejek Hodoh, Kini Anak Nora Danish Dipuji Comel

Hati ibu mana yang tidak sedih apabila fizikal anaknya sering menjadi bahan kutukan. Itulah situasi yang terpaksa dihadapi oleh pelakon Nora Danish apabila anak lelakinya, Ney Ney sering menjadi mangsa ejekan netizen.

Sebelum ini, Nora mengakui hatinya terkilan dengan sikap sesetengah netizen yang mengutuk rupa paras anaknya yang dikatakan hodoh sedangkan ibu bapanya cantik dan kacak. Nora juga mendoakan individu yang mempertikaikan ciptaan Tuhan akan mendapat hidayah satu hari nanti.

Baru-baru ini, foto Nora bersama anak kesayangannya, Ney Ney yang kini berusia enam bulan menjadi tumpuan ramai. Ramai yang berkatakan mengenai perubahan wajah anaknya itu yang dilihat semakin comel dan kacak. Ada juga yang mengatakan wajah Ney Ney seiras wajah ibunya.

Apa yang pasti, menghina wajah seorang bayi sememangnya perbuatan yang sungguh tidak matang, lebih-lebih mempertikaikan ciptaan Tuhan. Mungkin mereka ini masih tidak cukup umur dan hanya berselindung di sebalik akaun palsu.


Ini Punca Ozlyn Mahu Lipat-Lipat Johan

Okay, sebelum anda terus melemparkan kecaman, adalah dimaklumkan apa yang dikatakan oleh Ozlyn kepada suaminya, Johan adalah dalam nada gurauan. Ini berpunca daripada tindakan Johan yang telah membeli sesuatu yang pastinya menjadi idaman setiap lelaki yang cintakan permainan video.

Jika anda mengikuti Instagram pasangan ini, anda pastinya tahu mengapa. Sebabnya Johan telah bertindak membeli sebuah mesin permainan video arked. Kepada sesiapa yang selalu pergi pusat hiburan keluarga dengan anak-anak, mesti perasan punya permainan arked ini.

“Aku rasa macam nak bagi penerajang dekat yang jual ni. Kat laki (suami) aku, malam ni tau la ko aku lipat-lipat! Ko ingat rumah aku muzium ke?,” luahnya di Insta Stories dengan nada bergurau.

Apa pun, bagus juga Johan beli mesin arked itu bukan? Sekurang-kurangnya Ozlyn tahu suami ada di depan mata dan tidak ke karaoke atau membuang masa di luar, sebaliknya bersama keluarga tercinta di rumah. (rtky/s)


Terokai Sunway Putra Mall Untuk Rebut Hadiah Menarik

Jika anda berada di sekitar ibu negara, anda wajib serbu Sunway Putra Mall untuk menikmati hadiah yang lumayan dan menarik sempena kempen yang sedang berlangsung sekarang.

Shop, Spin and Win satu kempen yang sedang berlangsung sehingga 26 Ogos ini pastinya membuatkan anda tidak akan pulang dengan tangan kosong. Bukan itu sahaja, anda juga berpeluang memenangi hadiah hebat sehingga RM300,000.

Nak tahu apa yang lagi menarik? Jom kami kongsikan bersama anda dan rugi sekiranya anda terlepas peluang hebat ini.

Jika anda membeli belah di Sunway Putra Mall sempena Shop, Spin and Win ini, anda berpeluang untuk memutar Lucky Wheel untuk memenangi pelbagai hadiah menarik.

Hanya dengan gabungan dua resit berjumlah RM200 sahaja anda boleh pulang dengan bergaya bersama pelbagai hadiah menarik.

Antaranya baucer wang tunai dan potongan harga dari TGV Cinemas, The Chicken Rice Shop, Red Lobster, Boat Noodle, Good2U, Hush Puppies dan banyak lagi.

Selain itu, ahli Sunway PALS dan juga kepada yang membeli barangan menggunakan kad kredit HSBC berpeluang untuk membuat putaran bonus pada Lucky Wheel.

Bukan itu sahaja tau, pendaftran ahli baru kad kredit HSBC juga berpeluang untuk mendapatkan pusingan bonus ini sekaligus boleh menikmati hadiah di luar jangkaan.

Wah menarik bukan? Sambil membeli belah di Sunway Putra Mall sebagai One stop center  anda boleh bergaya dengan hadiah penuh di tangan hanya dengan memutar Lucky Wheel sahaja.

Bukan itu sahaja tau, jika anda berjaya mendapatkan “Jackpot”, anda layak untuk membawa pulang hadiah utama melalui acara putaran khas “Jackpot” pada 31 Ogos ini.

Hadiah utama yang ditaja oleh Golden Vacation, FireFly, Gintell, Bonia, Poh Kong, Fossil, The Body Shop ini pastinya membuatkan anda rambang mata dan tak sabar untuk memilikinya.

Apa yang lebih menarik lagi mengenai Shop, Spin and Win ini anda juga berpeluang untuk melancong ke Korea untuk dua orang selama 6 hari.

Inilah masanya untuk anda bercuti bersama pasangan anda. Sambil membeli belah dapat pula peluang melancong ke Korea.

Wahh! rasa rugi sekiranya anda terlepas untuk rebut peluang hebat ini. Hadiah lain seperti tiket penerbangan domestik Firefly, dan kerusi urut Gintell pun ada tau.

Sebelum terlupa, banyak outlet juga sedang menawarkan jualan mega di Sunway Putra Mall.

Jadi apa tunggu lagi, inilah peluang terbaik untuk anda rebut pelbagai hadiah menarik dari Uniqlo, H & M, Cotton On, Monki, Mango, Bonia, Braun Büffel, Jelly Bunny, Padini, Aldo, Geox, Hush Puppies, Max Fashion dan banyak lagi .

Tentang kemudahan tempat letak kereta anda janganlah risau. Anda boleh dapatkan diskaun parking 2 jam percuma untuk tempat letak kereta sekiranya anda menonton wayang di TGV Sunway Putra.

Jika anda inginkan tempat letak kereta percuma sepanjang hari pun boleh tau.

Caranya hanya dengan membeli belah di Sunway Putra sebanyak RM30 (satu resit sahaja) dengan menggunakan kad kredit HSBC.

Untuk maklumat lanjut mengenai Shop, Spin and Win anda boleh semak di sini ataupun layari Facebook Sunway Putra.


Berang Lakonan Dikritik, Azrel Ismail Hina Orang Asli

Tidak pernah terpalit dengan kontroversi negatif, namun baru-baru ini nama pelakon Azrel Ismail menjadi bualan netizen gara-gara komennya di Twitter yang dikatakan menghina orang asli, sekaligus mencetuskan kemarahan orang ramai.

Isu tersebut timbul apabila seorang netizen mengkritik bakat lakonan pelakon itu dengan mengatakan tiada gunanya memiliki badan sado dan memiliki pakej lengkap, tetapi tidak mampu menghayati emosi dan watak yang dibawa.

Tweet tersebut dibalas oleh Azrel dengan ucapan terima kasih pada awalnya, namun kemudian Azrel mempersoal apa kaitan bakat lakonan dengan penampilannya. Azrel juga mengatakan mungkin taraf pendidikan netizen itu sama dengan Orang Asli.

Seperti sudah dijangka, komen tersebut viral dan ramai yang meluahkan rasa marah dengan pelakon itu. Rata-rata netizen memerli Azrel dengan mengatakan pencapaian Orang Asli lebih baik dari pelakon itu yang hanya berlakon suam-suam kuku. Tidak kurang juga ada yang mengatakan Azrel juga antara selebriti yang tidak boleh menerima teguran.

Bagaimanapun, selepas dikecam teruk oleh netizen, Azrel membuat permohonan maaf menerusi Twitternya dan menjelaskan bukan niatnya untuk menghina Orang Asli tetapi netizen tersebut bukan mahu mengkritik lakonannya tetapi perkara lain yang tiada kaitan.

Namun ianya tidak terhenti setakat itu saja, permohonan maaf Azrel juga turut dikritik kerana dikatakan terdapat kesalahan dari segi tatabahasa. Ada yang memerli dengan mengatakan pelakon itu perlu tingkatkan lagi tahap pengetahuannya sebelum menghina orang lain.

Apa pun, diharap isu ini akan menjadi pengajaran buat Azrel dan juga selebriti lain untuk lebih berhati-hati dalam setiap perkara yang dilakukan, lebih-lebih lagi melibatkan isu bangsa dan perkauman.


Suami Tak Sengaja Rakam Video Yuna Tak Pakai Tudung?

Kini berjaya menempa nama di Amerika Syarikat, penyanyi Yuna Zarai antara selebriti berhijab yang menjadi idola ramai ramai. Namun baru-baru ini, satu video memperlihatkan Yuna tidak bertudung yang dimuat naik oleh suaminya, Adam Sinclair tersebar di media sosial.

Video yang dimuat naik menerusi Insta Stories itu menunjukkan Adam sedang marakam video bapanya yang sedang membuat sebuah lukisan abstrak, namun seperti tidak disengajakan turut memperlihatkan Yuna yang mengenakan topi tanpa memakai tudung.

Namun cara pemakaian tudung Yuna sudah lama diperkatakan. Sebelum ini penampilan Yuna sering dikritik sehingga Yuna bertindak ‘sekolahkan’ seorang remaja yang menegur caranya berpakaian dan komen tersebut menjadi bualan ramai.

Yuna memilih untuk menegur remaja tersebut pada foto yang memaparkan gambar remaja tersebut bersama dua rakannya, seorang daripada rakan remaja itu dilihat tidak mengenakan tudung dan seorang lagi berlengan pendek.

Menerusi komennya, Yuna mempersoalkan budi bahasa remaja itu yang menggunakan panggilan ‘kamu’ merujuk kepada penyanyi tersebut.

Walaupun sering menggayakan gaya tudung sehingga menampakkan dada dan leher, netizen janganlah terus menghentam. Mungkin Yuna sendiri boleh mengambil teguran yang diberikan jika kena pada gayanya.


“Nak Kecam, Kecamlah Sebab Nanti Saya Dapat Pahala”

Bermula dengan kenyataannya mahu bersara dari dunia nyanyian, selepas itu timbul pula isu depresi, boleh dikatakan sudah pelbagai kontroversi melanda penyanyi Haqiem Rusli.

Bagaimanapun, Haqiem mengakui sudah lali dan netizen hanya mahu mengecamnya tanpa mengetahui hal sebenar yang berlaku. Katanya lagi, jika sekali kita buat salah, sampai bila-bila orang akan nampak negatif.

“Biasalah jika orang tu dah nampak sekali kesalahan kita, apa yang kita buat selepas itu juga akan dilihat sebagai negatif meskipun ia hanyalah perkara kecil.

“Yelah, kalau orang dah tak suka tu, macam-macam orang akan buat. Saya akui memang ramai yang benci saya sekarang ini.

“Tapi saya dah tak kisah dengan semua itu. Kalau nak kecam, kecamlah sebab nanti saya yang dapat pahala. Apa yang penting, saya tak kacau orang atau burukkan orang lain,” katanya kepada Astro Gempak.

Dikecam teruk apabila bertindak merampas microfon peserta program realiti ‘I Can See Your Voice Malaysia’, Haqiem memberitahu kecaman itu semua hanya terjadi di media sosial sahaja.

“Bagi saya kecaman-kecaman semua ini hanyalah berlaku di media sosial sahaja. Mereka hanya berani di situ sahaja. Bila berdepan tak ada pula berlaku apa-apa yang negatif sebagaimana yang diperkatakan,” katanya lagi.

Apa pun, netizen jangan la asyik mencari kesalahan artis walaupun mereka pernah buat salah sebelum ini.  Dalam masa sama, diharap Haqiem boleh  lebih berhati-hati ketika melakukan apa saja perkara selepas ini.


Hanez Suraya Alami Keresahan Melampau Lepas Bersalin

Sudah lama kita tidak dengar cerita tentang pelakon cantik Hanez Suraya. Baru-baru ini, Hanez mendedahkan dirinya pernah mengalami keresahan dan kebimbangan melampau (anxiety).

Menurut Hanez, dia mengalami keadaan itu selepas melahirkan anak pertamanya, Putri Aleesye, sehinggakan nak makan pun rasa takut dan menyebabkan berat badannya susut.

“Selepas bersalin, semuanya baik-baik sahaja. Tiba-tiba, ada satu ketika, saya rasa ‘paranoid’ untuk melakukan pelbagai aktiviti. Bayangkan, ketika nak makan pun saya rasa resah dan takut. Saya takut nak makan ayam, saya takut nak makan daging.

“Lebih teruk, sebelum makan saya sempat ‘Google’ kandungan makanan kerana rasa was-was. Berat badan saya juga turut turun. Saya juga lebih suka menyendiri dalam bilik dan tidak mahu keluar,” katanya kepada Astro Gempak.

Dalam masa sama, Hanez juga penah berkongsikan pengalaman tersebut di ruangan Instagram Stories. Dari situ barulah dia mengetahui perkara sebenar yang dialami olehnya.

“Selepas saya berkongsi apa yang saya alami di laman Instagram, ramai yang mesej dan mengatakan saya mengalami ‘anxiety’.

“Selepas itu, saya mula membuat kajian mengenai ‘anxiety’ dan saya berhubung dengan Miasa Malaysia (Mental Illness Awareness & Support Association). Rupanya, ramai orang yang mengalami perkara yang sama.

“Alhamdulillah, segalanya semakin baik selepas saya merapatkan diri dengan Miasa. Saya mula memasuki kelas agama seperti kelas mengaji dan bergaul dengan golongan positif,” ujarnya.


"Tak Payahlah Borak, Gelak Lama-Lama Sangat Kat Luar"

Untuk pengetahuan sekarang rancak berlangsungnya Kuala Lumpur Fashion Week 2018 (KLFW), ramai selebriti hadir termasuk Sharifah Sakinah. Namun dalam satu muat naik di Instagram, Sakinah seperti bengang dengan sesuatu.

“Setakat ini saya sudah beberapa kali menghadiri KLFW, ia tidaklah meleret panjang tetapi boleh diterima akal. Kepada fashionista, VIP, social media influencers dan sesiapa sahaja dalam industri, tolonglah hormati waktu”

“Bayangkan persiapan untuk acara besar ini saban tahu. Ramai yang sudah bersusah payah selama berbulan-bulan terutama penganjur, pereka fesyen dan model. Jadi, tepati masa. Masuk ke dalam dewan cepat-cepat”

“Tak payahlah borak lama-lama, gelak-gelak, snap gambar kat hall luar. Tolong duduk sebelum acara bermula, orang nak tengok baju model, bukan baju orang yang baru nak duduk,” tulisnya di Instagram.

Ada betulnya juga kata Sakinah, tidak mudah untuk penganjur serta mereka terlibat dalam acara besar sebegitu mengikut jadual. Jadi tetamu kenalah tolong beri kerjasama, memudahkan kerja mereka. Haa tepuk! (rtky/w)


"Suami Sibuk Tapi Tidak Pernah Lupa Tanggungjawab"

Ketiadaan suami disisi Zizie Izette pada kebanyakkan masa, ketika bercuti ke luar negara mahupun bergambar di media sosial menimbulkan tanda tanya bagaimana beliau menjaga ketiga anaknya keseorangan.

Menurut Zizie, suaminya juga seorang ahli politik memang sibuk namun beliau tidak pernah mengabaikan tanggungjawab sebagai suami. Untuk menyenangkan Zizie menguruskan anak, suami mengupah beberapa orang pengasuh.

“Walaupun DSBM (Datuk Sri Bung Moktar) selalu sibuk tapi tak pernah lupa akan tanggungjawab dan telah memudahkan tanggungjawab saya dengan mengupah pengasuh bayi. Saya tidak hebat tanpa mereka,” jelasnya.

Kalau dilihat di sosial media, memang jarang Zizie memuat naik gambar bersama suami. Apatah lagi apabila bercuti, kebanyakkan memang bersama anak-anak atau keluarganya. Biasalah kalau berkahwin dengan ahli politik. (rtky/w)


Foto Sindir Golongan LGBT, Afdlin Shauki Mohon Maaf

Isu transgender antara topik hangat yang menjadi bualan ramai di media sosial. Terbaru, pelakon dan pelawak Datuk Afdlin Shauki membuat permohonan maaf apabila pihak yang menguruskan media sosial miliknya memuat naik foto menyindir golongan LGBT di akaun Facebook.

Semalam, menerusi Facebook Afdlin Shauki, sebuah foto dimuat naik menyindir golongan LGBT dengan mengatakan tidak pada komuniti itu berserta kepsyen, “Biar gambar berbicara”.

Menjelaskan foto itu tidak dimuat naik olehnya, Afdlin meluahkan rasa kesal dan memberitahu akan bertanggungjawab sepenuhnya di atas ‘jenaka’ tersebut memandangkan individu tersebut adalah sebahagian dari pasukannya.

“Saya sangat menyesal dan ingin memohon maaf kepada mereka yang terguris hati, termasuk rakan-rakan saya.

“Setiap orang ada pilihan mereka sendiri dan saya menerimanya. Ini (mengutuk komuniti LGBT) bukanlah perkara yang saya percayai, dan saya percaya ia bukan satu topik yang boleh dijadikan bahan jenaka,” katanya kepada Malay Mail.

Gambar tersebut sudah pun dipadam beberapa minit kemudian . Bagaimanapun, Afdlin hanya mendapat tahu tentang perkara itu apabila ada dikalangan rakannya meluahkan rasa kecewa dengan posting tersebut.


Walaupun Kaya, Netizen Puji Aliff Syukri Tegas Didik Anak

Walaupun sering dikecam kerana dikatakan riak dan suka menunjuk, namun umum mengetahui sisi baik jutawan kosmetik Datuk Seri Aliff Syukri merupakan seorang yang sangat mementingkan keluarganya.

Pernah melalui kehidupan susah ketika kecil, Aliff Syukri tidak mahu nasib sama menimpa anak-anaknya. Walaupun hidup serba mewah, namun Aliff tidak pernah manjakan anak-anaknya dengan kemewahan.

BACA: “Minum Sirap Masa Baby, Tak Nak Anak Alami Benda Sama”

Baru-baru ini, Aliff kongsikan video menunjukkan beliau menghukum anaknya. Menerusi posting tersebut, Aliff memberitahu pokok sayur yang ditanam selama berbulan habis mati kerana dicabut oleh anaknya. Ujar Aliff lagi, apabila dia sentiasa berbuat baik pada anak-anak, mereka akan pijak kepala.

penat saya tanam pokok sayur sy berbulan..smua @baem_adham cabut dan simbah dgn clorok habis mati .. hnya org yg tahu syg ya pokok2 shaja tau perasaan sy??? anak2 ni kalau kita baik sgt dia pijak kepala.. . . . . siapa nak sambungan vedio ni?? oh abg kosmetik 3 dah bermula hny di youtube…kalau korang nak tngok sambungan kehidupan sy sy akan update hari hari ala2 paprazi… blh tngok youtube Tv Terlajak Laris sy dah psoting yaaa..tpi nak tngok kena subscribes ye dulu baru boleh tngok.. sbb vedio tu lebih 10mnit di ig seminit jeerr soo korang boleh belajar cara masa yg betul.. #jakarta #indonesia #bandung #cook #chef #gendut #banjar #food #jawabarat #letscook #mylifestye #ohabangkosmetik #luxurylifestyle #healthylifestyle #deco #bisnesman #beauty #malaysia #aceh #welovejakarta #mensfashion #youtube #tv #terlajaklaris

A post shared by  Ohabangkosmetik (@aliffsyukriterlajaklaris) on Aug 8, 2018 at 7:41am PDT

Tindakan Aliff itu mendapat pujian netizen kerana tegas mendidik dan menghukum anak untuk kebaikan mereka. Ada yang mengatakan ramai ibu bapa sekarang terlalu manjakan anak-anak sehingga tidak berani untuk ‘naik tangan’ dan akhirnya mereka sukar untuk dibentuk.

Namun seperti biasa pasti ada segelintir netizen yang kurang senang dengan video tersebut dengan mengatakan video tersebut tidak perlu disiarkan kepada umum kerana bimbang ianya boleh menimbulkan fitnah pada keluarga beliau.  Ada juga mengatakan tidak perlu marahkan anak sampai begitu sekali kerana pokok tersebut boleh diganti semula.

Mungkin anak ketiga kepada Aliff Syukri dan Nur shahida itu mahukan perhatian memandangkan pasangan itu baru sahaja menimang cahaya mata baru, Yusuf Al-Qardawi.


Rasa Bersalah, Saharul Ridzwan Pernah Niat Berhenti Berlakon

Sejak kebelakangan ini, ramai pelakon yang bergelar suami atau isteri lebih peka mengenai hukum dan meletakkan syarat untuk tidak melakukan babak bertentangan ajaran Islam.

Pelakon Saharul Ridzwan mendedahkan dia sebelum ini pernah nekad untuk meninggalkan dunia lakonan kerana dihantui rasa bersalah apabila terpaksa melakukan adegan bersentuhan dengan pelakon wanita lain.

“Saya nekad meninggalkan dunia lakonan kerana tidak kuat mengatakan tidak kepada beberapa perkara yang saya rasakan salah kalau saya buat. Antaranya babak bersentuhan lelaki dan perempuan walaupun berlapik.

“Saya sudah mempersiapkan diri daripada segi mental dengan memaklumkan kepada isteri supaya bersedia dan terus bersama saya jika saya hilang punca pendapatan,” katanya kepada BH Online.

Namun, Saharul melupakan hasratnya itu selepas mendapatkan pandangan daripada pakar agama berhubung perkara itu kerana apa yang penting adalah niat.

“Bagaimanapun, selepas merujuk perkara itu kepada pakar agama, mereka mengatakan tidak salah untuk saya meneruskan kerjaya ini. Mereka berpesan, saya boleh terus berlakon asalkan menanam niat, ia adalah suatu cara untuk saya berdakwah melalui mesej yang disampaikan dalam lakonan. Pendapat itu disertai dengan hadis dan dalil lalu melegakan saya.

Dalam pada itu, menerusi Instagram, Saharul menjelaskan lebih lanjut mengenai kenyataannya itu dengan memberitahu bahawa niat tidak menghalalkan apa yang haram, yang haram tetap haram, namun dia akan cuba elakkan perkara itu demi Allah.


"Anak Saya Seleasa Dengan Aidil"

Pelakon Fasha Sandha, yang sebelum ini mengakui dia begitu rapat dengan pelakon Aidil, akhirnya memberitahu kini kedua-dua belah keluarga mereka juga sudah saling-mengenali.

“Saya dan Aidil sudah saling mengenali keluarga masing-masing. Saya pernah jumpa keluarga dia dan dia juga pernah bertemu keluarga saya,” katanya yang ditemui di Majlis Memperkenalkan dirinya selaku duta kepada produk ubat gigi Aura White, yang bertempat di Meet & Dine, Budiman Business Park.

Malahan, Fasha turut berkata, anak-anaknya juga turut berasa selesa dan rapat dengan Aidil.

“Anak-anak saya pun selesa disamping Aidil. Malah, Aidil antara lelaki yang paling rapat dengan Rayfal dan Jemaima selain bapa mereka. Kalau ikutkan anak perempuan saya susah nak rapat dengan orang tapi dengan Aidil ni senang saja. Mungkin sebab Aidil ada aura budak-budak,” katanya kepada Rotikaya. (rtky/h)


“Tiada Niat Nak Tunjuk Kemesraan Kepada Umum”

Seringkali terlihat bahagia di laman sosial, pasangan Wawa Zainal dan juga Aeril Zafrel kini sudah tujuh tahun melayari bahtera rumahtangga bersama. Namun bagi Aeril, dia dalam masa yang sama tidak berniat sengaja untuk menunjukan kemesraan bersama isterinya itu.

“Saya tiada niat pun nak tunjuk kemesraan kepada umum. Ia adalah untuk simpan memori kami dan anak-anak sahaja. Kalau simpan di telefon terlalu banyak jadi kongsi sahaja di Instagram sebagai kenangan,” jelasnya kepada mStar online.

Tambahnya lagi, jangka masa perkahwinan mereka juga turut membuatkan Aeril dan Wawa tidak lagi merajuk dan saling memujuk kerana masing-masing sudah memahami antara satu sama lain.

“Tujuh tahun adalah masa yang matang untuk hubungan suami isteri. Sebelum ini mungkin kami muda dan sering terasa. Sekarang semua sudah faham sendiri dan tiada aksi pujuk memujuk kerana masing-masing dah faham,” katanya. (rtky/s)


Aura White Lancar Produk Terbaru Tarik Perhatian Izzue Islam

Jika sebelum ini Aura White terkenal dengan tagline Shake Shake Uolls  hasil keluaran produk kecantikan dan kesihatan bagi kaum lelaki dan wanita.

Kini syarikat yang beroperasi sejak 2013 ini mengeluarkan produk terbaharu mereka iaitu Ubat Gigi Aura White yang sudah pun berada di pasaran sekarang.

Hampir 50 jenis produk Aura White yang berada di pasaran, antaranya Aurawhite Sparkle Diamond Collagen, Aurawhite Trial Skinspa, Auraman Turbo Collagen dan banyak lagi yang mendapat sambutan hangat oleh penggunanya.

Keluaran Ubat Gigi Aura White terbaru ini sekaligus memperkenalkan Izzue Islam, Fasha Sandha dan Pu Azman sebagai Ikon Aura White semasa majlis perlancarannya tadi.

Bertanya mengenai pemilihan Ikon Aura White, Datin Furyna Azmeer sebagai pengasas Aura White menyatakan pemilihan ketiga-tiga ikon baru ini dapat memperluaskan lagi permintaan ubat gigi keluaran syarikatnya.

“ Saya percaya setiap individu ambil berat dengan penjagaan gigi masing-masing. Ubat gigi amat penting dalam kehidupan seharian di mana purata kegunaan adalah sebanyak 2-3 kali setiap hari.

“ Aura White tampil dengan tiga variasi iaitu Whitening Hd Bright & Shine, Coconut Charcoal dan Kayu Sugi Premium Toothpaste,” katanya di majlis pelancaran produk terbaru ubat gigi Aura White.

Keluaran produk terbaru Aura White ini juga mendapat perhatian pelakon terkenal dengan panggilan oppa iaitu Izzue Islam yang sering menitik beratkan penjagaan gigi di mana merupakan salah satu aset penting baginya sebagai seorang selebriti.

Bukan itu sahaja, Fasha Sandha dan juga Pu Azman turut mengamalkan ubat gigi Aura White bagi membantu membersihkan serta memutihkan gigi dengan lebih efektif dan berkesan.

Menarik mengenai Ubat Gigi Aura White ini sesuai digunakan utk perokok tegar dimana ia sekaligus mengatasi masalah nafas berbau.

Jadi apa tunggu lagi dapatkan ketiga-tiga keluaran Ubat Gigi Aura White untuk melindungi gigi dan serta memberi keyakinan ketika anda berbual.


Fasha Sandha Akui Sudah Bertemu Keluarga Aidil Aziz

Biarpun masih tidak menyatakan hasrat untuk bernikah, namun ramai berharap Fasha Sandha dan kekasih hati cepat bersatu. Fasha pula mengakui sudah bertemu dengan keluarga masing-masing.

“Saya dan Aidil dah saling mengenali keluarga masing-masing. Saya pernah jumpa keluarga dia dan dia juga pernah bertemu keluarga saya. “Anak-anak saya pun selesa disamping Aidil”

Mempunyai dua orang cahaya mata hasil perkahwinan terdahulu, Fasha akui anak-anaknya sangat rapat dengan Aidil Aziz. Hubungan cinta mereka mulai serius apabila Fasha terbuka mendedahkannya baru-baru ini.

“Malah, Aidil antara lelaki paling rapat dengan Rayfal dan Jemaima selain bapa mereka. Kalau ikutkan anak perempuan saya susah nak rapat dengan orang tapi dengan Aidil senang saja. Mungkin Aidil ada aura budak-budak,” jelasnya.

Sebelum ini ada juga peminat bertanyakan Fasha mengenai tarikh pernikahan menerusi sesi soal jawab di Instagram, namun pelakon itu dengan santai menjawab dalam nada gurau tentang status janda hot Malaysia yang dimilikinya. (rtky/w)


Johan As’ari Puji Isteri Bekas PM Banyak Jasa Pada Negara

Umum mengetahui, selain pelakon senior Ellie Suriaty, pelakon Johan As’ari antara selebriti yang memberikan sokongan penuh buat kepimpinan terdahulu, Datuk Seri Najib Razak.

Baru-baru ini, pelakon yang popular menerusi drama Juvana ini memuat naik fotonya yang tertera di keratan akhbar bersama bekas Perdana Menteri itu dan isteri, Datin Seri Romah Mansor di Instagram miliknya.

Menerusi posting tersebut, Johan memberitahu dia akan mengabadikan gambar tersebut serta turut meluahkan rasa bangga dan berterima kasih kepada Najib diatas jasa beliau sepanjang memegang jawatan sebagai Perdana Menteri sebelum ini.

Dalam masa sama, Johan turut mengucapkan terima kasih kepada Rosmah Mansor kerana beliau juga telah banyak berjasa kepada negara serta di atas sumbangannya terdahulu sebagai ‘First Lady ‘ Malaysia.

Seperti sudah dijangka, posting tersebut menimbulkan pelbagai reaksi dari netizen. Ada yang mengecam pendapat peribadi pelakon ini dan ada juga yang memuji kesetiaannya kepada Najib.

Sebelum ini, Johan pernah mencetuskan kontroversi apabila memuat naik status meminta pihak polis memeriksa kediaman Perdana Menteri Tun Dr Mahathir Mohamad. Bagaimanapun, Johan membuat permohonan maaf selepas dikecam teruk oleh netizen.


Alicia Amin Dikecam Galak LGBT Menipu Derma Darah

Bukanlah kali pertama model seksi, Alicia Amin mencetuskan kontroversi dan kali ini beliau sekali lagi menaikkan kemarahan orang ramai apabila menggalakkan golongan LGBT menipu untuk menderma darah.

Dalam kenyataan itu, Alicia membangkitkan peraturan menderma darah, dimana golongan LGBT antara yang tidak boleh menderma darah. Jelas Alicia, bagi golongan tersebut, mereka boleh menipu status seksual mereka.

Namun kenyataan beliau yang berbaur menyokong golongan tersebut mendapat kecaman ramai kerana tidak memikirkan kesalamatan orang lain. Menyedari dirinya dikecam, Alicia kemudian menjelaskan dan membetulkan kenyataannya.

Bagaimanapun dalam tweet berbeza, Alicia tegas memberikan kenyataan sekali lagi mengenai perjuangannya mempertahankan golongan LGBT sehingga ianya diterima di Malaysia biarpun dikecam hebat. (rtky/w)


Pernah Dikecam Lebih Teruk, Haqiem Rusli Dah Tak Kisah

Sekali lagi mencetuskan kekecohan apabila bertindak merampas mikrofon peserta program realiti ‘I Can See Your Voice Malaysia’, penyanyi Haqiem Rusli menjelaskan tindakannya itu sekadar untuk memeriahkan program tersebut dan bukan sengaja mencetuskan kontroversi.

Tidak sangka tindakannya itu disalahertikan hingga membangkitkan kemarahan ramai, Haqiem memberitahu dia mengambil pendekatan positif untuk tidak menghiraukan lagi kecaman netizen.

“Saya sudah tak kisah dan lali dengan kecaman kerana pernah dihentam lebih teruk sebelum ini. Lebih baik saya berfikiran positif, selagi ia tidak mengganggu perjalanan karier saya,” katanya kepada BH Online.

Dalam pada itu, Haqiem juga meluahkan rasa hairan mengapa ramai mengecamnya di media sosial, namum apabila dia membuat persembahan ramai yang bersorak dan menyokongnya.

“Cuma saya pelik, kecaman sering diberikan di laman sosial. Tetapi apabila saya membuat persembahan, ramai yang bersorak dan memenuhi pentas.

“Saya ternanti-nanti saat mereka yang membenci datang dan meluahkan apa yang terbuku di hati. Saya juga ingin tahu mengapa mereka begitu membenci hingga saya selalu dihentam di laman sosial,” katanya.


“Pantang Nampak Perempuan, Terus Terkam Macam Naga”

Pelakon Rozita Che Wan antara selebriti yang lantang bersuara lebih-lebih lagi apabila ianya melibatkan isu rumah tangga dan wanita perampas. Sebelum ini Che Ta pernah memberitahu secara jujurnya dia sangat bencikan wanita yang sanggup menghancurkan rumah tangga wanita lain.

Baru-baru ini, menerusi Instagram miliknya, Che Ta meluahkan rasa geramnya dan mengkritik sesetengah lelaki yang pantang nampak wanita lain walaupun sudah bergelar suami dan memiliki isteri yang cantik.

Che Ta juga mempersoalkan mengapa lelaki berperangai sebegitu walaupun sudah mempunyai isteri yang cukup sempurna dan menyamakan lelaki miang seperti seekor naga yang mahu menerkam wanita.

Persoalan itu mendapat pelbagai reaksi dari netizen yang berpendapat sudah fitrah seorang lelaki untuk bersikap begitu. Namun ramai yang mengatakan lelaki seperti itu sebenarnya tidak pernah bersyukur dengan apa yang mereka miliki.

Che Ta geram dengan siapa tu sampai samakan lelaki gatal dengan naga. Apa pun, tak semua lelaki miang, masih ramai lelaki yang setia diluar sana.


“Walaupun Suara Saya Sumbang, Jangan Rampas Mic”

Baru-baru ini, penyanyi remaja Haqiem Rusli mencetuskan kemarahan netizen dan dilabel biadap apabila bertindak merampas microfon peserta program realiti ‘I Can See Your Voice Malaysia’ kerana menyanyikan lagunya dengan nada sumbang.

Berikutan itu, Haqiem memberi penjelasan tentang isu tersebut dengan memberitahu tindakannya itu sekadar untuk memeriahkan program tersebut dan meminta agar netizen berhenti mencari kesalahannya.

Bagaimanapun, peserta program realiti tersebut yang dikenali sebagai Mohd Syamsul Nordin berkata tindakan Haqiem itu sememangnya tidak wajar dan sepatutnya dia menghormati peserta yang terlibat.

“Pendapat saya, mungkin tindakan Haqiem itu tidak wajar dilakukan apatah lagi dia seorang artis. Kerana setiap tindak tanduk anda diperhatikan.

“Biarpun suara saya sumbang, sepatutnya dia kena hormat dan membiarkan saya menyanyikan lagu sampai habis. Kalau tonton program itu versi Korea, juri-juri mereka tidak akan melakukan seperti itu.

“Tapi saya tak marah dia, cuma rasa terkejut dan tak sangka Haqiem tiba-tiba naik ke pentas dan rampas mikrofon itu,” kata Syamsul kepada mStar Online.

Syamsul memberitahu keluarganya juga tidak berpuas hati dengan insiden tersebut, namun mereka mengambil perkara itu secara positif kerana tujuannya untuk menyertai program tersebut untuk menghiburkan orang ramai dan tidak kisah jika suaranya diperkatakan.

Dalam pada itu, Syamsul yang berasal dari Tawau, Sabah meminta agar Haqiem Rusli lebih berhati-hati ketika melakukan apa saja perkara selepas ini.


Samakan Karipap Dengan Alat Sulit, DSV Dikecam Netizen

Sudah lama juga usahawan kosmetik Datuk Seri Vida tidak dihimpit dengan sebarang kontroversi panas. Namun, baru-baru ini nama Vida menjadi bualan hangat selepas beliau memuat naik video di Instagramnya yang dikatakan kurang sopan.

Menerusi video tersebut, Vida dilihat menyamakan ‘karipap’ dengan alat sulit wanita untuk mempromosikan produk yang mampu merapatkan bahagian intim wanita selepas bersalin, serta menunjukkan demonstrasi bagaimana produk itu bertindak.

KARIPAP LOHONG.. . LOHONGGGGG kepada KETAT RAPAT!!!! . Suami tak cari lain. Setiap malam macam malam pertama.. Cik abang senyum lebarr.. Nak tau rahsiaaa?… komen nak!! . Extra grip vida collagen .. OFFER OFFEERR!! . SPE CEPAT DIA KETATT.. Xtra Grip.. . 3 kotak Rm100 je.. wasap 0132197975 (Hanif) . Cer tag kawan yg dah beranak.. Kut kut ada masalah gini.. Sy nak bg free Vida Collagen

A post shared by  Dato' Seri Dr. Hajah Vida (@datoserivida) on Aug 3, 2018 at 1:31am PDT

Bagaimanapun, tindakan Vida itu mengundang kecaman netizen yang merasa jijik dan ada yang menganggap perbuatan beliau itu dikatakan tidak bersyukur kerana mempermainkan makanan. Tidak kurang juga ada yang meluahkan rasa menyampah dengan Vida dengan sikapnya yang semakin pelik dan gedik.

Kalau ikutnya ada banyak cara lain yang boleh dilakukan untuk mempromosikan produk. Namun ramai yang memilih untuk melakukan sesuatu yang kontroversi sehingga tidak kisah untuk memalukan diri sendiri asalkan produk mereka laris.


5 Selebriti Ini Tidak Lagi Bergelar Kerabat Diraja

Perkahwinan antara selebriti dengan kerabat diraja bukanlah sesuatu yang baru kita dengar. Ramai selebriti popular yang berkahwin dengan golongan kerabat. Namun, perceraian tetap boleh terjadi tanpa mengira status.

Kami senaraikan 5 selebriti yang kini tidak lagi bergelar kerabat atau orang istana. Menurut sesetengah adat, bagi mereka yang bercerai mati masih lagi dianggap sebahagian dari kerabat. Manakala, bagi yang bercerai ketika hidup, status mereka ditarik semula.

Pada tahun 1987, bekas ahli kumpulan Quinnary M iaitu Mazuin Hamzah pernah mengejutkan ramai apabila beliau dilamar putera diraja paling kaya di dunia, Pengiran Muda Sufri Bolkiah. Majlis perkahwinan pasangan ini menjadi bualan ramai bertahun lamanya. Menerusi Hangat.com, difahamkan, pada tahun 2003 pasangan ini telah bercerai dan Mazuin kini dikenali sebagai Dayang Hajah Mazuin Hamzah.

Pada 1963, primadona filem Melayu, Maria Menado dilamar oleh Sultan Pahang, Almarhum Sultan Abu Bakar. Perkahwinan Maria dengan Almarhum Sultan Abu Bakar dikurniakan tiga orang cahaya mata. Kasih mereka tetap berpanjangan sehinggalah kemangkatan baginda sultan.

Pada 1978, Maria bertemu jodoh dengan seorang ahli perniagaan, Datuk Dr. Mohd. Husain Yusof. Pada Oktober 2017, Maria menerima darjah kebesaran dari Istana Pahang yang membawa gelaran Dato Sri.

Mendirikan rumah tangga sekitar tahun 2009, bintang terkenal dari Indonesia, Manohara disahkan bercerai dengan adinda Sultan Kelantan, Tengku Fakhry.

Manohara memohon cerai setelah mengaku dicederakan oleh Tengku Fakhry selain terdapat pelbagai faktor dan masalah sepanjang bergelar suami isteri. Namun ada yang mengatakan ia hanya berita palsu dan sehingga kini masih belum ada yang mengesahkan kesahihannya.

Kisah perkahwinan ini menggemparkan negara apabila Sultan Brunei berkenan untuk menjadikan bekas personaliti TV3, Azrinaz Mazhar Hakim sebagai isteri pada 2005 dan mendapat gelaran Duli Yang Teramat Mulia Pengiran Isteri Azrinaz Mazhar. Namun, Azrinaz telah diceraikan pada 2010 dan gelaran diraja itu turut ditarik. Perkahwinan selama 5 tahun itu dikurniakan dua orang cahaya mata.

Nama pelakon ini menjadi bualan ramai apabila muncul menerusi drama popular yang kini disiarkan di televisyen. Pasti ramai yang masih ingat, Amelia sering muncul di iklan televisyen satu ketika dahulu. Rupanya, Amelia telah mendirikan rumah tangga bersama Tunku Harun yang juga anak saudara Sultan Kedah pada Ogos 2015, dengan nama barunya Putri Noor Amelia Thripura Henderson binti Abdullah.

Namun, menerusi Twitter baru-baru ini, status perkahwinan Amelia menjadi tanda tanya apabila ada netizen mendakwa suami pelakon wanita itu sedang hangat bercinta dengan gadis lain. Walaubagaimanapun, Amelia menjelaskan mereka berpisah secara baik dan tidak wujud isu orang ketiga serta masih lagi berkawan baik dengan bekas suaminya itu.


Uqasha Senrose Tak Minat Lelaki Kedekut, Jenis Berlagak

Sebelum ini pelakon jelita Uqasha Senrose memuat naik gambar mesranya bersama pelakon Ben Amir, sekaligus menjadi tanda tanya netizen mengenai hubungan sebenar mereka. Uqasha akhirnya menjelaskan mereka masih lagi dalam fasa perkenalan dan saling mengenali hati budi.

Baru-baru ini, Uqasha mendedahkan beberapa sikap dan perangai lelaki yang kurang disenangi olehnya. Uqasha memberitahu dia tidak sukakan lelaki yang kedekut, bangga diri, berlagak dan tiada sense of humor.

“Saya paling tak gemar orang lelaki yang kedekut, sebab saya bukan macam itu. Kadang-kadang kita sahaja uji, kalau kita keluarkan (belanja) dia keluarkan juga tak? Kalau tidak dan seolah-olah lepaskan tangan, saya terus turn off.

“Perangai lain ialah bangga diri, berlagak dan tidak menghormati orang lain. Disebabkan ada salah satu sikap ni, saya terus jadi tak berminat,” katanya kepada mStar Online.

Dalam pada itu, Uqasha turut kongsikan ciri-ciri lelaki idamannya mestilah seorang yang baik hati, kelakar, sedap mata memandang, tinggi dan berpakaian menarik.

“Sekarang ni susah nak jumpa lelaki kelakar sebab ramai cover-cover. Soal paras rupa, tak perlu terlalu kacak, sedap mata memandang pun dah cukup,” katanya.


"Seluar Jeans Itu Tidak Lemaskan Bayi"

Sedang hamil sembilan bulan, Mia Ahmad berang apabila ada pihak mempersoalkan seluar jeans ketat yang dipakainya dalam sebuah gambar. Jelasnya, seluar itu direka khas buat wanita hamil, dan tidak menyebabkan bayi dalam kandungan lemas.

“Penat nak jelaskan banyak kali apa itu maternity outfit (pakaian mengandung). Saya faham ada yang prihatin tapi macam mana pula kita ni nak faham sejenis individu yang tidak buat kajian main nak kritik sahaja”

Tidak tahan dengan perbalahan netizen di ruangan komen, Mia bertindak menutup ruangan tersebut pada gambar itu. Gambar terbabit menunjukkan Mia memakai seluar jeans bersama dengan baju berwarna hijau.

Jelas Mia, beliau tidak dapat menahan marah apabila pihak yang mengkritiknya rata-rata hanya budak sekolah yang tidak pernah melalui proses kehamilan. Kata Mia, seluar itu selesa dan selamat dipakai buat wanita hamil.

“Baju dan seluar untuk wanita hamil dah banyak dijual di pasaran tapi masih ada juga yang tak tahu. Mereka tegur kata nanti bayi saya lemas dalam perut kalau pakai macam tu. Mula-mula saya biarkan sahaja malas nak layan”

“Tapi kadang-kadang emosi kita yang tengah hamil ni tak stabil.Tapi saya rasa kena tegur juga dalam masa yang sama ramai juga ibu-ibu yang sedang hamil bertanya tentang baju-baju dan seluar yang saya pakai itu,” katanya. (rtky/w)


"Berhenti Tanya Soal Putus Tunang Dengan Elfira"

Biarpun sudah lama putus tunang, Sufian Suhaimi masih tidak faham mengapa sesetengah orang masih bertanyakan tentang kisah pertunangannya yang putus dengan Elfira Loy awal tahun lalu.

“Saya tidak faham kenapa ada pihak yang akan terus ajukan soalan tentang kisah putus tunang. Sedangkan saya sendiri sudah move on dan mempunyai banyak perkara lain yang perlu diberi perhatian”

Jelas Sufian, beliau tidak mahu dilihat masih mengenangkan peristiwa itu apabila orang kerap bertanyakan soal tersebut. Malah Sufian juga mengakui kini sibuk dengan rutin harian seperti biasa.

“Jujurnya, perkara itu sudah selesai dengan pihak perempuan, namun apabila ada segelintir pihak yang masih bercakap mengenainya, ia nampak seolah-olah saya masih berada di situ sedangkan semuanya sudah selesai,” jelasnya.

Terdahulu, konflik pertunangan Sufian dan Elfira kecoh apabila campur tangan dari pihak keluarga Elfira yang memberikan kenyataan ‘panas’. Namun pasangan itu sah putus tunang akhirnya pada awal tahun ini. (rtky/w)


Pelakon Drama Gerak Khas, Nizen Ayob Meninggal Dunia

Bintang drama bersiri Gerak Khas, Nizen Ayob, 33, disahkan meninggal dunia di Hospital Sultanah Aminah, Johor Bahru, tengah hari tadi.

Berita kematian Inspektor Nizam menerusi drama tersebut, dikongsi oleh dua rakan sekerjanya, Salina Saibi dan Sheera Iskandar, melalui status Instagram milik mereka.

Menurut pelakon Salina Saibi, doktor mengesahkan Allahyarham meninggal dunia akibat kegagalan fungsi buah pinggang.

“Sahabat kami dalam Gerak Khas sudah pergi meninggalkan kita, sebentar tadi. Menurut kakak iparnya, doktor memaklumkan buah pinggangnya sudah separuh rosak hingga koma.

“Jenazah dimandikan di HSA, Johor Bahru sebelum dibawa pulang ke rumah keluarganya.

“Sama-sama kita sedekahkan al-Fatihah kepadanya. Semoga roh beliau dicucuri rahmat dan ditempatkan dalam kalangan insan beriman.”

Sebelum ini, pelakon Nizen Ayob pernah memuatnaik sekeping gambar menunjukkan sebatang paku berkarat dan objek hitam yang tidak dapat dikenal pasti selain kecederaan di dahinya ketika berubat.

Nizen juga turut mengakui dirinya telah di sihir oleh individu yang tidak bertanggungjawab.

Pelakon yang mempunyai pertalian darah dengan Allahyarhamah Seniwati Datin Umi Kalthum dan Noorkumalasari ini pernah membintangi drama popular antaranya Janji Jaslina, Istikharah Cinta dan Cinta Jannah.


"Saya Berseronok Saja, Jangan Nak Negatif Sangat"

Dikecam gara-gara merampas mikrofon salah seorang peserta I Can See Your Voice Malaysia, Sabtu lalu, Haqiem Rusli menegaskan tindakannya hanya berseronok dan meminta orang ramai berhenti mencari kesalahannya.

“Netizen jangan terlalu nak mencetus sangat fasal program itu. Kita nak have fun sahaja. Jangan terlalu negatif, jangan terlalu nak cari kesalahan saya. Terima kasih,” jelasnya kepada m Star Online.

Menerusi video yang tular, Haqiem naik ke pentas ketika peserta itu sedang menyanyi, serta merampas mikrofon dari tangan individu terbabit. Ramai menganggap tindakan itu sebagai kurang ajar.

Bagaimanapun ada juga peminat mempertahankan tindakannya, menjelaskan Haqiem berbuat demikian diatas pemintaan ramai. Menurut Haqiem, ramai tidak memahami konsep program itu menyebabkan mereka berfikiran negatif.

Terdahulu, Haqiem turut dikritik hebat oleh orang ramai apabila membuat ‘gimik’ ingin berhenti menyanyi dan mendedahkan dirinya mengalami ‘depression’ hanya kerana ingin mempromosikan lagu baru.

Harap Haqiem bersabar dengan dugaan sebagai insan seni. Dalam masa sama, Haqiem boleh belajar apa yang boleh dilakukan dan apa yang tidak. Jadikan segala pengalaman pahit yang terjadi sebagai semangat ya. (rtky/w)


Rampas Mic Peserta, Haqiem Rusli Dikecam Berlagak Poyo

Belum lagi reda dengan isu depresi, penyanyi remaja Haqiem Rusli mencetuskan kemarahan netizen apabila bertindak merampas microfon peserta program realiti ‘I Can See Your Voice Malaysia’ kerana menyanyikan lagunya dengan nada sumbang.

Ketika peserta tersebut menyanyikan lagu ‘Tergantung Sepi’, Haqiem dilihat gelisah dan tidak senang dengan kualiti nyanyian peserta tersebut. Mungkin tidak tahan lagi mendengar nyanyian dari peserta tersebut, Haqiem kemudiannya meluru ke arah peserta dan mengambil mikrofon dan menyambung menyanyikan lagunya sendiri.

Tindakannya itu mengundang kecaman netizen dan rata-rata mereka mengatakan Haqiem tidak menunjukkan sikap profesional dan tindakan merampas microfon itu dianggap biadap.

Tambah netizen lagi, jika dia menonton program tersebut dalam versi Korea, rata-rata selebriti menyokong para peserta dan turut menyanyi bersama-sama. Ada juga yang meluahkan rasa benci terhadap Haqiem kerana tindakannya itu.

Apa yang dikatakan oleh netizen ada betulnya kerana peserta tersebut bukanlah seorang penyanyi profesional. Jika dilihat program tersebut dalam versi Korea, selebriti yang terlibat tidak memperlekeh atau cuba merendahkan para peserta.


Negatif Dadah, Kes Uqasha Senrose Selesai

Masihkah anda ingat sebelum ini pelakon Uqasha Senrose pernah ditahan pihak polis bagi membantu siasatan di atas penemuan dadah jenis Eramin 5 dalam beg tangannya pada bulan Mei lalu. Bagi peminat Uqasha, jangan risau, kini kes sudah pun selesai.

“Kes sudah ditutup dan semuanya sudah selesai. Sebenarnya, tiada apa yang berlaku pun. Saya juga tidak mahu mengungkit lagi kejadian itu. Kini, tiba masanya untuk saya fokus kepada kerjaya lakonan,” katanya kepada Harian Metro.

Selain akan turut berhati-hati dalam berkawan, perkara yang sama turut membuatkan dirinya lebih matang dan kini ingin menjauhkan diri daripada perkara negatif.

“??Semuanya bergantung pada pendirian kita. Saya juga akan menjauhkan diri dari perkara yang negatif. Kejadian yang berlaku turut mengeratkan lagi hubungan dengan ahli keluarga yang sentiasa menyokong,” ?katanya. (rtky/s)


“Kalau Kahwin Nanti, Orang Lain Dapat Gelaran Janda Hot”

Selepas 2 tahun bergelar ibu tunggal, pelakon jelita Fasha Sandha mengakui dia kini berkawan rapat dengan pelakon Aidil Aziz. Terdahulu, dalam satu kenyataan Aidil pernah memberitahu dia tidak menolok andai dijodohkan dengan Fasha satu hari nanti.

Baru-baru ini, menerusi fungsi pertanyaan yang diperkenalkan di Instagram Story, Fasha menjawab persoalan yang diajukan oleh pengikutnya. Apa yang pasti, soalan wajib yang akan ditanya sudah tentu mengenai status dan perkahwinan.

Ada pengikutnya bertanyakan soalan bilakah Fasha akan menamatkan zaman bujangnya. Fasha memberitahu, soalan tersebut lebih manis jika diajukan kepada pihak lelaki.

Menurut Fasha lagi, sejujurnya dia lebih suka menjadi ibu tunggal dan jika dia berkahwin nanti, wanita lain pula yang akan dapat gelaran ‘janda hot’ tersebut.  Dalam masa sama, Fasha meminta agar semua pengikutnya mendoakan yang baik-baik untuk dirinya.

Fasha sebelum ini pernah berkahwin dengan Rizal Ashram Ramli atau Jejai pada 2012 dan bercerai pada Januari 2016. Mereka dikurniakan dua orang cahaya mata iaitu Putra Rayfal, 4 tahun dan Putri Raysha Jemaima, 3 tahun.


"Saya Hanya Bersalaman Dengan Wanita"

Sabtu lalu selebriti Korea, Suk Jin yang juga ahli Running Man datang ke Malaysia dalam program CJ WOW Shop, memang gamat habis! Tetapi apa yang mendapat perhatian, tindakan Yana Samsudin menolak bersalaman dengan selebriti itu.

(Pukul 9am nanti saya buat Live kat FB saya ok, khas buat yang takda or tak sempat tengok TV9 ????) . Assalamualaikum salam Jumaat semua… anneyohasayo ? haaa… yana nak share yang hari Ahad ni (5 Ogos) kita akan berjumpa di Mydin USJ jam 1pm untuk #CampurCampurSiap masak live dengan yana ? haa.. kita leh share resepi acik acik bawang dengan korang… . . . Untuk esok pulak standby di Tv9 jam 9am tau, yana bersama geng abam & hakak Korea #RunningMan ( @jeeseokjin @yangse2848 @ssongjjong.ifnt @jeaworld ) akan offer korang barang-barang best & rare dari Korea? . . khas kolaborasi #SalesKingTV & @cjwowshop save no ni 1800180808 cepat, esok kalau peminat nak beli barang leh support untuk capai misi diorang kasi SOLD OUT!!! hikhik… jangan lupa k.. 2 date nih ? #TheWowShow #CjWowShop #YanaHosting #SungJong #Infinite #jisukjin #yangsechan #jea #browneyedgirls #inspirit #HidupMestiAdawow

A post shared by  Yana Samsudin (@yanasamsudin) on Aug 3, 2018 at 1:53am PDT

Menerusi video dimuat naik Yana, ketika dirinya bertemu selebriti itu selaku pengacara program, Suk Jin ingin bersalaman dengannya namun Yana menolak secara baik, sambil menjelaskan beliau hanya bersalaman dengan wanita.

Rata-rata tindakan Yana menjaga batas pergaulan dengan bukan muhrim itu mendapat pujian. Ramai turut bangga dengan sikap Yana yang profesional menolak dan harus dijadikan contoh buat selebriti lain.

Bagi peminat Running Man, pastinya tahu kehadiran Suk Jin dan See Chan semalam ke program tersebut memang kecoh habis dengan telatah lucu mereka. Dalam program itu, Yana menjadi host bersama beberapa pengacara lain. (rtky/w)


Putus Cinta Buat Zahirah Macwilson Rasa Bebas

Waktu putus cinta bukanlah sesuatu yang mudah untuk dilalui namun dalam masa yang sama pasti ada hikmah dengan perkara yang berlaku. Itulah yang berlaku kepada Zahirah Macwilson malah apa yang dilaluinya kini adalah yang terbaik.

“Rasa lebih bebas tanpa cinta. Tak perlu lagi memeriksa telefon berulang kali. Lebih penting masa ini memberi peluang untuk saya fokus kepada kerjaya. Waktu itu juga (bercinta), saya ambil mudah semua perkara termasuk tawaran yang datang kerana merasakan pasti (akan) ada peluang lain,” katanya kepada Utusan Online.

Tidak merasakan apa yang dilaluinya itu sebagai satu penyesalan, Zahirah kini mahu memberi fokus kepada kerjaya. Malah bapanya, Zainol Macwilson turut gembira dengan berita perpisahannya bersama Zul Ariffin sebelum ini.

“Sebagai seorang ayah, saya yakin dia hanya mahukan yang terbaik untuk anaknya. Dia mesti mempunyai sebab tertentu untuk menentang hubungan tersebut,” kongsinya lagi. (rtky/s)


Selepas Bigo, Fathia Latiff Dikecam Kerana Merokok

Selain kaum lelaki, segelintir kaum wanita di negara ini sebenarnya turut merokok namun mungkin situasinya jarang dilihat secara meluas. Perkara ini menimpa pelakon wanita, Fathia Latiff apabila sesi live di Insta Stories bersama Zarina Anjoulie menjadi perhatian gara-gara dia merokok.

Mungkin sebelum ini sejarah Fathia yang pernah dikecam gara-gara pernah tampil berani mati di dalam aplikasi Bigo Live membuatkan lebih ramai meninggalkan komen-komen berkaitan cerita lamanya selain ada yang menggelarnya sebagai sundal serta yang menyentuh bab agama. Wow.

Apa yang pasti, setiap perlakuan manusia di atas dunia ini adalah pilihan sendiri. Dia mahu live, mahu merokok dan mahu berkongsi dengan orang ramai bahawa dia sememangnya merokok itu pun adalah pilihan sendiri.

Apabila kita melihat bahawa selebriti ini tidak pernah berdosa atau membuat salah, itulah satu kesilapan peminat atau pengikut. Semua orang ada salah dan sifat masing-masing, sama ada mahu fake atau rela dikecam asalkan jadi diri sendiri.

Ramai lagi sebenarnya barisan selebriti wanita yang merokok yang mungkin peminat tahu pun akan terkejut. Silap-silap agaknya ada pula yang buat akaun Instagram demi membongkar pelakon wanita yang merokok. (rtky/s)


Buang Timbunan Sampah Di Tanah, Dua Individu Dikecam Netizen

Tular baru-baru ini video dua lelaki membuang timbunan sampah di atas tanah meskipun telah disediakan tong sampah.

Sikap yang tidak bertanggungjawab dua individu ini menyumbang kepada masalah persekitaran yang tidak sihat sekaligus mencerminkan budaya yang kurang baik kepada masyarakat setempat.

Kejadian yang berlaku di Cabang 3 Bunut Susu, Pasir Mas, Kelantan ini turut mendatangkan amarah netizen di media sosial gara-gara tidak manfaatkan tong sampah yang telah disediakan.

Rata-rata netizen yang menonton video terbabit melepaskan perasaan berang mereka terhadap sikap dua lelaki berkenaan.


Personaliti TV Mahadzir Lokman Meninggal Dunia

Bekas pengacara TV3, Datuk Mahadzir Lokman, meninggal dunia pada awal pagi tadi.

Memetik laporan Astro Awani, beliau yang berusia 61 tahun meninggal dunia selepas menunaikan sembahyang subuh di sebuah hotel di Kota Kinabalu, Sabah.

Perkara tersebut disahkan oleh adiknya, Ida Lokman yang memaklumkan abangnya berada di Kota Kinabalu atas urusan kerja.

Tahun lalu, beliau telah dimasukkan ke Unit Rawatan Rapi (ICU) Pusat Perubatan Universiti Malaya (PPUM) akibat komplikasi buah pinggang dan paru-paru.

Dilaporkan keluarga Allahyarham kini sedang menguruskan jenazah untuk dibawa pulang ke Kuala Lumpur untuk dikebumikan.

Takziah buat keluarga Allahyarham dan sama-samalah kita doakan kesejahteraan beliau di sana. Al-Fatihah.


“Tak Salah Nak Pakai Tiruan, Tak Merompak Tak Mencuri”

Rasanya belum reda lagi isu berkenaan selebriti popular dan Instafamous yang dikatakan menggunakan barangan tiruan yang didedahkan oleh satu akaun Instagram. Berikutan isu tersebut, ramai selebriti memberikan padangan masing-masing mengenai perkara itu.

Jutawan kosmestik, Datuk Seri Aliff Syukri juga turut memberikan padangannya berhubung perkara berkenaan dan baginya terpulang kepada diri masing-masing jika hanya itu yang mampu dibeli. Aliff juga mengakui dia juga pernah memakai barang tiruan sebelum ini.

BACA: Aliff Syukri Mahu Jual Rumah RM43 Juta, Nak Beli Hotel

“Tak salah nak pakai AA. Tak merompak, tak mencuri. Saya pun pernah pakai masa mula-mula berniaga, jujur saya bagi tahu. Melainkanlah kalau kita ni wanita simpanan, lelaki simpanan ke boleh pakai ke boleh pakai yang ori.

” Bju saya daripada jenama Ralf Lauren dalam RM600, tali pinggang Gucci RM3,000 dan jam yang saya pakai sekitar RM180,000. Saya beli masa bisnes saya okay,” katanya kepada Media Hiburan.

Kata Aliff lagi, keadaan ekonomi negara sekarang agak teruk. Aliff juga mengharapkan ramai pembeli  menyokong dan membeli barangan tempatan daripada membeli barangan tiruan.


“Jika Ada Orang Kritik Anak Seksi, Saya Tak Melenting”

Ramai yang tidak tahu pelakon Azhar Sulaiman memiliki dua orang anak dara yang sememangnya cantik dan menawan. Ke mana tumpahnya kuah kalau tidak ke nasi, lihat saja ibu bapa mereka yang kacak dan jelita.

Namun bagi Azhar, dia mengakui anaknya sering mendapat perhatian ramai dan ada segelintir netizen yang sering memberikan komen tentang isu tidak bertudung serta cara pemakaian anak-anaknya yang dikatakan seksi.

“Dua anak perempuan saya memang aktif di media sosial selain sentiasa mengikuti perkembangan trend semasa. Saya sedar anak-anak menjadi perhatian mungkin kerana mereka tidak bertudung atau cara berpakaian dan sebagai bapa saya ambil setiap tanggungjawab itu,” katanya kepada mStar Online.

Kata Azhar lagi, dia sentiasa menerima segala kritikan dari netizen sama ada yang baik atau tidak dan menyifatkan teguran itu sebagai pergingatan untuk memperbaiki diri ke arah lebih baik.

“Sekiranya ada orang yang mengkritik mereka atau menegur saya. Saya akan terima dan tak payah melenting kerana bagi saya yang menegur ini saya anggap seperti keluarga.

“Saya sedar mereka sentiasa diperhatikan. Kalau buat sesuatu atau berkata sesuatu yang menampakkan kebodohan diri sendiri, jadi mereka kena terima,” katanya lagi.


Bukan Lagi Anak Menteri, Dafi Lega Perubahan Bapa

Umum mengetahui penyanyi Dafi merupakan anak kepada bekas Menteri Kemajuan Luar Bandar dan Wilayah sebelum ini iaitu Datuk Seri Ismail Sabri Yaakob.

Baru-baru ini, bekas pelajar Akademi Fantasia musim kelima itu berkongsikan cerita mengenai padangan peribadinya selepas bapanya tidak lagi bergelar menteri. Katanya lagi, dia lebih suka dengan kehidupan bapanya sekarang berbanding dulu.

“ Jujur saya katakan, pada awal selepas hal itu berlaku (peralihan Kerajaan), saya dan adik beradik juga tertanya, apa yang akan terjadi seterusnya.

“ Percaya atau tidak, saya lebih gembira sekarang kerana papa lebih banyak masa bersama anak-anak terutama cucunya.Tiada apa yang perlu dirisaukan. Secara peribadi saya lebih suka jadual papa saya sekarang berbanding dulu,” katanya kepada xtra.com.

Dalam masa yang sama, Dafi menafikan dakwaan kehilangan rakan-rakannya selepas apa yang berlaku. Hubungan antara rakan tetap sama dan tiada masalah timbul.

“Dulu saya selalu diberitahu, kalau hal ini benar-benar terjadi (peralihan Kerajaan), kawan-kawan pun mula menjauhkan diri daripada saya. Mana ada… kami makin rapat adalah,” katanya lagi.

Popular dengan single Bila Terasa Rindu, Dafi kini sibuk menguruskan syarikat pengurusan artis dan acara miliknya, Laugh Out Loud.


“Biar Tak Cantik & Gemuk, Tapi Ketiak Jangan Hitam”

Ramai wanita diluar sana taksub untuk memiliki kulit putih sehingga ramai beranggapan wanita berkulit cerah lebih cantik berbanding wanita kulit gelap. Namun, bagi pelakon Nabila Huda dia sangat berbangga dengan warna kulit hitam manis yang dimilikinya.

Sebelum ini dia pernah menghentam seorang peniaga yang mempromosikan produk pemutih kulit di ruangan komen Instagram miliknya. Dia juga meminta untuk berhenti menjual produk pemutihan kulit bodoh yang boleh merosakkan kulit.

Ramai wanita diluar sana memiliki kulit licin, putih dan bersih namun bila tengok di tempat ‘tersembunyi’ jauh berbeza dengan kulit wajah. Mungkin itu yang Nabila Huda cuba sampaikan menerusi posting terbaru yang dimuat naik di Instagram.

Asyik post gambar proper je.Boring.? Caption: “Muka Biar tak cantik,badan Biar gemuk,Tapi ketiak Jangan hitam.” ? #thesillysideofme #ciaociaonabila #turkishairlinesmalaysia

A post shared by  Nabila Huda (@kupu_kupu) on Jul 30, 2018 at 1:43am PDT

“Asyik post gambar proper je. Boring. Caption: “Muka biar tak cantik, badan biar gemuk tapi ketiak jangan hitam,” katanya.

Posting itu menarik perhatian peminatnya dan rata-rata terhibur dengan kepsyen jujur tersebut. Ada juga yang bertanyakan kepada Nabila tips untuk putihkan ketiak.

Apa pun kepsyen Nabila memang ‘jujur’ sangat, jangan la taksub nak putihkan muka dan hanya mahukan bentuk badan langsing sahaja, bahagian ‘tersembunyi pun perlu dijaga.


Kos Ubah Suai Rumah RM700k, Bukti Sajat Tak Menyewa

Sebelum ini ada segelintir pihak mendakwa rumah banglo mewah milik Datuk Seri Aliff Syukri yang diduduki oleh jutawan kosmetik Nur Sajat hanya disewa sahaja dan bukannya dibeli.

Namun baru-baru ini, Sajat mendedahkan kos renovasi rumah yang dibeli olehnya pada Januari tahun lalu itu menelan belanja hampir RM700,000.

“Kos itu tidak termasuk di bahagian tingkat atas rumah, hanya tingkat bawah sahaja.

“ Bentuk rumah masih dikekalkan cuma konsep saja yang ditukar. Kalau anda boleh lihat saya tukarkan wallpaper, perabot, langsir, hiasan dalaman mengikut cita-rasa saya,” katanya kepada Xtra.

Sajat juga menegaskan rumah mewah yang mempunyai 10 bilik itu adalah miliknya dan tidak mungkin dia sanggup  menghabiskan sehingga ribuan ringgit untuk mengubah suai rumah sewa.

“ Saya buat pinjaman bank untuk pembelian rumah ini. Untuk yang mengata saya di luar sana, secara logiknya takkanlah saya renovasi rumah sampai RM 700,000 untuk rumah sewa. Tak masuk akal kan?,” katanya lagi.


"Jangan Pula Melenting Kalau Barang Sendiri Kena Ciplak"

Isu barangan ciplak yang dipakai dikalangan selebriti kini memang hangat diperkatakan, sehingga menimbulkan perdebatan. Bagi pengarah, Micheal Ang, selebriti yang menyokong barangan palsu, harap tidak melenting jika hasil kerja mereka pula diciplak.

Hal ini mula kecoh apabila wujud satu akaun Instagram, memaparkan sesetengah selebriti yang menggayakan barangan berjenama mewah yang palsu. Benar atau tidak, akaun itu bagaimanapun kini semakin ramai pengikut.

Di ruangan komen pula, peminat saling berbalah apabila mengemukakan pendapat masing-masing. Ada yang menyokong, ada juga yang tidak bersetuju kerana mereka juga mahu merasa barangan berjenama mewah katanya.

Antara selebriti yang mendapat perhatian adalah, Emma Maembong, Janna Nick, Haqiem Rusly dan lain-lain. Sehingga kini pemilik akaun ini masih tidak diketahui, dan didakwa sangat pakar mengenalpasti ketulenan sesebuah jenama.

Ada benarnya juga kata-kata Micheal, jangan pula bila kena batang hidung sendiri nanti melenting macam cacing kepanasan! Apapun ukurlah baju dibadan sendiri, kalau tidak mampu tak payahlah beli. (rtky/w)


"Saya Sudah Minta Maaf, Terpulanglah Kepada Dia"

Masih lagi isu Faezah Elai didakwa mempersendakan fizikal badan wakil Fazura di Anugerah Telenovela 2018. Jelas Faezah, beliau sudah pun memohon maaf kepada wanita terbabit menerusi pesanan peribadi di Instagram.

“Saya sudah minta maaf dengan wanita terbabit. Namun dia tidak memberikan sebarang jawapan. Saya sudah mesej dia secara peribadi di Instagram. Saya minta maaf dengan ikhlas. Sama ada dia maafkan saya atau tidak, terpulang”

Selain itu, Faezah turut berasa kesal kerana hal itu diperbesarkan orang ramai dan mempersoalkan personaliti Fazura yang kononnya sentiasa bersikap positif tetapi mengundang kata-kata negatif dalam hal ini.

“Sebelum ini Fazura selalu melaungkan ingin sesuatu yang positif saja dan sayangi diri. Tetapi, tindakannya memuat naik perkara itu di Instagram mengundang kepada perkara negatif”

“Netizen melemparkan kata-kata negatif dan saling bergaduh. Adakah itu sesuatu yang positif? Orang kata saya sengaja berbuat sedemikian, kerana mahu publisiti. Saya sudah tidak berlakon, jadi tak perlu semua itu.,” jelasnya.

Harapnya hal ini tidak berpanjangan lagi, apatah lagi Faezah sudah memohon maaf. Sebagai manusia biasa memang tidak lari dari melakukan kesilapan. Harap pihak Fazura juga terbuka untuk memaafkan Faezah. (rtky/w)


Neelofa: Kalau Tak Mampu Saya Takkan Beli

Baru-baru ini, kecoh mengenai beberapa artis dan instafamous yang menggunakan serta menggayakan barangan tiruan berjenama mewah, berjaya diselidiki oleh laman instagram ‘StreetwearBustaMy’. Aktres dan usahawan muda Neelofa, berkata sudah tiba masanya masyarakat menukar cara pemikiran mereka.

“Ia satu pendekatan yang kasar untuk mendidik masyarakat dan ia sesuatu yang mengaibkan dan memalukan individu yang didedahkan itu. Tapi saya rasa ini masanya kita kena ubah cara pemikiran masyarakat agar tidak memakai barangan tiruan.

“Saya memang tidak sokong individu yang memakai barang tiruan. Macam saya sendiri pun terkilan bila nampak orang pakai tudung tiruan Naelofar walhal saya jual tak lebih RM100 pun sehelai,” ujarnya lagi.

Tambahannya lagi, dia tidak akan sesekali memakai barangan tiruan sekiranya tidak mampu untuk memiliki barangan berjenama mewah tersebut.

Sebaliknya, aktres ini cuba memotivasikan dirinya agar suatu hari nanti dapat memiliki barangan yang diidamkannya.

“Kalau saya tiada duit untuk beli barang berjenama, saya memang tidak akan beli langsung. Saya memang tidak akan beli sama ada ia gred A atau gred B sekali pun.

“Tapi saya jadikan ia sebagai satu motivasi agar satu hari nanti saya boleh beli juga barang yang diinginkan itu.

“Macam sekarang pun saya masih lagi simpan impian nak membeli-belah tanpa memikirkan banyak kali sama ada harga barang itu mahal atau tidak,” katanya yang ditemui di Kempen kebajikan sosial A Cup Of Kindness anjuran Starbucks di Jalan Ampang, Kuala Lumpur hari ini. (rtky/h)


Mawa Rashid Sahkan Hamil Anak Pertama

Tahniah diucapkan kepada Mawar Rashid dan suami yang bakal menimang cahaya mata pertama selepas mendirikan rumah tangga December lalu. Menerusi Instagram, Mawar berkongsikan berita gembira itu kepada peminat.

Melalui posting gambar bersama suami, Mawar memberitahu dirinya hamil dan keluarga kecilnya akan bertambah selepas ini, disamping kehadiran anak-anak tiri dari perkahwinan suami yang terdahulu.

Rata-rata peminat tumpang gembira dengan pengumuman tersebut. Ramai mula membanjiri ruangan komen dengan ucapan tahniah dan kata-kata nasihat buat pasangan itu, terutama Mawar kerana hamil anak pertama.

Terdahulu, Mawar pernah memberitahu beliau dan suami tidak mahu terburu-buru untuk menimang cahaya mata kerana baru berkahwin. Tapi siapalah kita mahu menolak rezeki, semoga perjalanan hamil Mawar dipermudahkan. (rtky/w)


Hael Husaini Jelaskan Sebab Happy Polla Dalam MV Hajat

Baru saja dilancarkan, muzik video terbaru Hael Husaini, Hajat menjadi perhatian ramai lebih-lebih lagi apa yang dibawakan kali ini memang cukup berbeza dari kebiasaan dengan menampilkan bintang Thailand, Happy Polla.

Bagaimanapun, ada cerita yang tidak sedap didengar apabila ada segelintir netizen memetik isu berkaitan dengan gerakan LGBT yang ketika ini bagaikan menjadi isu hangat.

Namun, Hael menjelaskan dia dan pihak pengurusan mahukan seseorang yang mampu menarik perhatian ramai untuk muncul dalam muzik video itu dan memandang pemilihan tersebut pada sudut profesional.

“Berkaitan Happy Polla, saya bincang dengan pihak pengurusan dan mahukan seseorang ada unsur ‘humor’ dan ada tarikan yang tersendiri. Maka disitulah munculnya watak dia dalam MV saya. Saya memandang dari sudut profesional dan jika dengan kewujudan Happy Polla boleh menjadi tarikan dalam MV saya, okaylah,” katanya kepada Media Hiburan.

Hael menjelaskan, dia tahu bahawa ramai pihak tidak menyenangi perkara itu, namun baginya terpulang kepada penonton untuk menilai dari sudut positif atau pun negatif.

“Memang orang tak suka dan pandang negatif perkara ini tapi kadang-kadang apa kita buat pun tak semestinya semua orang suka. Malah kalau kita buat perkara kebaikan pun akan ada orang yang kata kita menunjuk.

“Jadi pada saya, benda akan jadi negatif kalau orang pandang ia dari sudur negatif, tapi kalau sebaliknya maka positiflah. Maka ia terpulang pada orang yang menonton nak pandang dari sudut mana,” katanya.

Selain Happy Polla, muzik video Hajat itu turut menampilkan pelakon Sherryy Al-Hadad dan Dottie. Baru empat hari, muzik video tersebut sudah mendapat tontonan lebih 1 juta kali tontonan di YouTube.


Aliff Syukri Mahu Jual Rumah RM43 Juta, Nak Beli Hotel

Umum mengetahui rumah banglo mewah milik usahawan kosmetik, Datuk Aliff Syukri baru saja siap dibina awal tahun ini selepas mengambil masa hampir 4 tahun untuk menyiapkannya.

Bagaimanapun, baru-baru ini Aliff memberitahu dia bersedia untuk menjual banglo mewah yang mempunyai 30 buah bilik tidur itu dengan harga RM43 juta lengkap dengan perabot pada mereka yang berminat.

BACA: “Kereta Beli RM1.8 Juta, Tak Sampai 10 Minit Tinggal Abu”

“Kalau ada rezeki saya memang nak jual rumah tu. Jika ada kerabat diraja atau menteri yang ada hati nak belilah. Rumah tersebut mempunyai lebih 42,000 kaki persedi dengan build up sekitar 40,000, nak jual dalam RM43 juta fully furnish.

“Bukan menyesal, saya buat buat rumah tu habis dalam RM32 juta. Jadi rasanya kalau ada rezeki rumah tu terjual saya nak beli hotel,” katanya kepada Media Hiburan.

Aliff memberitahu, tujuan utama beliau mahu membeli sebuah hotel adalah untuk menampung gaji dan keperluan pekerja, dalam masa yang sama boleh menjana pendapatan lain.

“Bila sudah dikira-kira tiada untung sebab saya perlu langsaikan soal kelengkapan agak banyak. Kalau ada hotel, pekerja saya akan duduk dan pada masa sama, mereka boleh akan dapat income lain.

“Tapi saya buat rumah tu pun bukan sebab nak jual. Cuma jika ada yang berminat dan tawarkan harga berpatutan, saya akan jual,” katanya.

Dalam perkembangan terbaru, Aliff bakal merakam single baru di Indonesia dalam masa terdekat dan kinisibuk menjayakan sebuah program masakan.